ישיבת מליאה, כנסת 16, פרוטוקול מספר הישיבה השלוש-מאות-ושבע של הכנסת השש-עשרה, 2006-02-08 00:00

ראובן ריבלין: הצורך בהקמת ועדת חקירה פרלמנטרית בנושא פינוי עמונה 9

גדעון סער: הצורך בהקמת ועדת חקירה פרלמנטרית בנושא האירועים בעמונה 14

זבולון אורלב: הודעת יושב-ראש ועדת הכנסת 16

): חילופי גברי בוועדות הכנסת 16

): הפינוי האלים בעמונה והצורך בהקמת ועדת חקירה פרלמנטרית 16

אליהו ישי: האירועים בעמונה 17

אליהו ישי: הפגיעה בחברי הכנסת במהלך פינוי עמונה 19

אפי איתם: פינוי עמונה 21

זהבה גלאון: האירועים בעמונה 24

זבולון אורלב: עליית ה"חמאס" ואוזלת ידה של הממשלה 30

יורי שטרן: מסמכים שהונחו על שולחן הכנסת 46

אריה האן: החלטה בדבר תיקון טעות בחוק בתי-משפט לעניינים מינהליים (תיקון מס' 15), התשס"ה-2005 47

מיכאל איתן: הצעת חוק לתיקון פקודת המשטרה (מס' 22), התשס"ו-2006 48

גאלב מג'אדלה: הצעת חוק שהייה שלא כדין (איסור סיוע) (הוראות שעה) (תיקון מס' 9), התשס"ו-2005 49

גאלב מג'אדלה: הצעת חוק רישום קבלנים לעבודות הנדסה בנאיות (תיקון מס' 6), התשס"ו-2005 51

נסים דהן: חברי חברי הכנסת, על-פי בקשת הממשלה ועל-פי בקשתם של יותר מ-100 חברי כנסת, הכנסת התכנסה לכנס פגרה מיוחד היום, יום רביעי, י' בשבט התשס"ו, 8 בפברואר 2005.

נסים דהן: אני פותח את ישיבת הכנסת.

נסים דהן: חברי חברי הכנסת, שרים, הכנסת, על כל סיעותיה, משתתפת בכאב המשפחות השכולות והאומה המצרית כולה נוכח האסון הנורא של טביעת המעבורת בים-סוף.

נסים דהן: באסון נספו כ-1,000 מהנוסעים בגלי הים האכזרי.

נסים דהן: אנו שולחים מכאן את תנחומינו למשפחות האבלות, לנשיא הרפובליקה המצרית, ליושב-ראש הפרלמנט המצרי ולכל העם במצרים.

נסים דהן: על החיים שאבדו - אין נחמה; ליגון ולכאב - אין מרפא.

נסים דהן: יהי זכר הנספים ברוך.

נסים דהן: כל העם בישראל שולח את תנחומיו לאומה המצרית.

נסים דהן: חברי הכנסת, אנחנו נעבור לסעיף הבא בסדר-היום: השבעת חברי כנסת במקום אלה שפרשו.

נסים דהן: חברי הכנסת החדשים נמצאים אתנו כאן?

נסים דהן: על-פי התקנון, אני אקרא את ההצהרה שחבר הכנסת צריך להצהיר, ואתם ממקומכם תאמרו: מתחייב אני.

נסים דהן: חברי הכנסת, אני מתכבד להודיע לכנסת, שעל-פי סעיפים 41 ו-43 לחוק-יסוד: הכנסת, עם התפטרותו של חבר הכנסת אבי יחזקאל מן הכנסת, ביום ראשון, כ"ו בטבת התשס"ו, 26 בינואר 2006, יבוא במקומו ד"ר דני קורן מסיעת העבודה – מימד - עם אחד, לאחר שהגברת שולה כהן הודיעה על התפטרותה מרשימת המועמדים לכנסת השש-עשרה.

נסים דהן: בהתאם לסעיף 15(א) לחוק-יסוד: הכנסת, אני מזמין את מר דני קורן לעלות לבמה.

נסים דהן: בבקשה.

נסים דהן: מר קורן, אקרא בפניך את הצהרת האמונים של חבר הכנסת, ואתה תשיב: מתחייב אני.

נסים דהן: וזה נוסח ההצהרה, חברי חברי הכנסת: אני מתחייב לשמור אמונים למדינת ישראל ולמלא באמונה את שליחותי בכנסת.

דני קורן: מתחייב אני.

נסים דהן: תודה רבה.

נסים דהן: בהצלחה.

נסים דהן: אני אקרא לך אחר כך שתישא דברים - אחרי הצהרת האמונים של חברת הכנסת.

נסים דהן: אני מתכבד לקבל את הצהרתה של חברת הכנסת, הגברת אסתרינה טרטמן, ואני מבקש ממנה לעלות לבמה.

נסים דהן: גברת טרטמן, אני אקרא את נוסח ההצהרה, ואת תשיבי "מתחייבת אני", אם את רוצה כמובן.

נסים דהן: "אני מתחייבת לשמור אמונים למדינת ישראל ולמלא באמונה את שליחותי בכנסת".

אסתרינה טרטמן: מתחייבת אני.

נסים דהן: למיקרופון.

נסים דהן: תודה רבה.

נסים דהן: אני אתן לכם את רשות הדיבור לכמה דקות.

שאול יהלום: לא שמענו.

נסים דהן: לא שמעת את ההתחייבות שלה?

נסים דהן: אז היא תחזור עליה.

אסתרינה טרטמן: שאול, ספיישל בשבילך - מתחייבת אני.

שאול יהלום: בשביל היציע, אלה שבאו לראות אותך.

אסתרינה טרטמן: הם כבר שמעו.

נסים דהן: ועכשיו, רשות הדיבור לחברת הכנסת החדשה, הגברת טרטמן, שלוש דקות, ואחר כך - לחבר הכנסת קורן.

נסים דהן: היא פשוט כבר עומדת על הדוכן.

אסתרינה טרטמן: חברות וחברים, אורחות ואורחים יקרים, משפחה אהובה, אני ניצבת היום במעמד מרגש, מעמד שהוא משאת נפשם של מיטב האנשים במדינתנו, ומצהירה אמונים כחברה בכנסת ישראל.

אסתרינה טרטמן: מאורע זה מעביר לנגד עיני את כל מסכת חיי מילדות ועד הלום.

אסתרינה טרטמן: סמטאותיה הקסומות של עיר מולדתי ירושלים, בית אבי, אברהם צבי, זיכרונו לברכה, ואמי שרה, עליה השלום, שלצערי אינם פה אתי היום, אך הם נטעו בי את האמונה, את הערכים, את הסקרנות ואת אהבת הבית והמולדת.

אסתרינה טרטמן: שם, בבית הורי, לימדוני אהבת הזולת מהי, וכך מצאתי את מה שהייתי רוצה לעסוק בו - העשייה החברתית.

אסתרינה טרטמן: כפי שעסקתי שנים רבות בענייני חברה וכלכלה במוסדות השונים, בכוונתי להעמיק את העשייה בתחום, ולא מנקודת מוצא של חמלה וחובה אלא מעמדה של שוויון וצדק, כזכות אלמנטרית של כל אזרח ואזרחית להשפיע על הקצאת המשאבים בסוגיות אלו.

אסתרינה טרטמן: המשאבים האלה הם דבר שיכול להשפיע באופן מהותי על איתנותה של החברה בישראל ועל ביטחון המדינה.

אסתרינה טרטמן: נפלה לידי הזכות, שכשהגעתי לבצע את "טופס הטיולים" בכנסת, אמרו לי שהמעשה הראשון שאעשה כחברת כנסת הוא קביעת המזוזה באגף החדש של הבניין.

אסתרינה טרטמן: אני רואה זכות גדולה בזה שאני נוגעת בקביעת מזוזה דווקא בצעדים הראשונים שלי בבניין הגדול והחשוב הזה.

אסתרינה טרטמן: כאשה מאמינה, אני חושבת שיש בזה הרבה יותר מסתם מקריות, ואני כולי תפילה לבורא עולם שיאיר את עיני בחוכמה, בתבונה, לשאת באחריות הכבדה שמוטלת על כתפינו, ונעשה את זה כולנו בהצלחה מלאה, לטובת עם ישראל, בארץ-ישראל.

אסתרינה טרטמן: ונזכה, ותפילתי, כדברי דוד המלך - ברשותכם, ציטוט מספר תהילים: הורני ה' דרך חוקיך ואצרנה עקב.

אסתרינה טרטמן: הבינני ואצרה תורתך ואשמרנה בכל לב.

אסתרינה טרטמן: הדריכני בנתיב מצוותיך כי בו חפצתי.

אסתרינה טרטמן: אמן.

נסים דהן: תודה רבה.

נסים דהן: לא, לא, לא.

נסים דהן: על-פי תקנון הכנסת ולפי הנהוג והמקובל, לא מוחאים כפיים - גם כשמגיע לה מאוד - אבל לא נוהגים בכנסת ישראל - - -

אסתרינה טרטמן: פעם ראשונה מותר להם.

אסתרינה טרטמן: תודה.

נסים דהן: תודה.

נסים דהן: את הישיבה אני מנהל, גברתי, וכחברת כנסת חדשה, אל תיתני לנו הוראות חדשות.

נסים דהן: רבותי, חבר הכנסת קורן.

נסים דהן: שלוש דקות לרשות אדוני.

דני קורן: אדוני היושב-ראש, כנסת נכבדה - - -

נסים דהן: רק רגע, ניתן להם דקה לחיבוקים ונשיקות, וזה לא יהיה על חשבונך.

נסים דהן: הנה, אני מאפס את השעון ונתחיל מן ההתחלה.

נסים דהן: תודה רבה לחברי הכנסת.

נסים דהן: בבקשה, עכשיו הבמה כולה שלך.

דני קורן: אדוני היושב-ראש, כנסת נכבדה, אני אמור לכהן זמן קצר בכנסת השש-עשרה.

דני קורן: עם זאת, אני מתרגש מאוד במעמד הצהרת האמונים ונאום הבכורה במליאה.

דני קורן: הסיבה הראשונה והעיקרית לכך היא, שלמעשה אני אהיה דור שני לחברות בכנסת.

דני קורן: אבי, יצחק קורן זכרו לברכה, היה חבר הכנסת הרביעית, החמישית והשביעית, והיה סגן שר האוצר לוי אשכול בשנים 1962-1963, בממשלה העשירית, שהיתה הממשלה האחרונה שבראשה עמד דוד בן-גוריון.

דני קורן: אני משוכנע שגם אבא וגם אמא זיכרונם לברכה היו שמחים מאוד לראות אותי במעמד הזה.

דני קורן: הסיבה השנייה קשורה לעיסוקי האקדמיים.

דני קורן: למעשה, מאז סיימתי את לימודי הדוקטורט ב-London School of Economics אני עוסק בהרצאות ובמחקרים בנושאי פוליטיקה ומדיניות ציבורית.

דני קורן: כתבתי ארבעה ספרים בנושא, ולא מעט ניתוחים על הכנסת ועל מעמדה בדמוקרטיה ישראלית.

דני קורן: פתאום אני מוצא עצמי עובר מצד אחד של המתרס לצד האחר – מחוקר מוסד הכנסת לחבר הכנסת, וזה מרגש במיוחד.

דני קורן: אומרים על המשטר הדמוקרטי הפרלמנטרי שלנו, שבתוכו כלולה הכנסת כמובן, שהוא דועך, שהוא שוקע, שלמעשה הכנסת כבר אינה זירה פוליטית מעניינת.

דני קורן: למעשה מאשימים אותנו משני הכיוונים: מצד אחד, לעתים הכנסת היא חותמת גומי להחלטות הממשלה, ומצד שני לעתים הרכבה הבלתי-אחראי של הכנסת, או ההתנהגות הבלתי-ראויה, מביאים לכך שלממשלה אין מה שמכונה "יכולת משילות" – יכולת לקבוע מדיניות ציבורית אפקטיבית.

דני קורן: כתוצאה מדעות אלו, כשהגיעה שנת השפל העמוק ביותר בפוליטיקה הישראלית עד אז ומאז – שנת 1990, וחלקכם בטח זוכר אותה – התחילו לחשוב על שינוי שיטת המשטר בישראל.

דני קורן: התחילו לדבר על שיטות ממשל, בעיקר שיטות נשיאותיות.

דני קורן: מ-1990 עד היום, במשך פחות מ-16 שנה, היו שבע ממשלות.

דני קורן: שבע ממשלות בפחות מ-16 שנה – זו בהחלט בעיה של יכולת התפקוד של הממשלה, אלא שצריך לזכור ששלוש משבע הממשלות כיהנו בשיטה מעין נשיאותית, אותה דמוקרטיה ראש-ממשלתית שהמצאנו – המצאה ישראלית עולמית, שאין להניח שנקבל עליה פרס נובל.

דני קורן: בעצם הוכח שגם בשיטה ההיא לא היתה יכולת משילות של הממשלה.

דני קורן: לכל שלוש הממשלות שכיהנו בשיטה ההיא לא היה כושר משילות, והן סיימו את תפקידן הרבה הרבה לפני המועד הצפוי.

דני קורן: אני רק רוצה לומר שאין שום היגיון ואין שום צורך לשנות את שיטת המשטר במדינת ישראל.

נסים דהן: נא לסיים.

דני קורן: אחדד ואומר: שיטת ממשל דמוקרטית פרלמנטרית, שיש בה מקום להרבה שיפורים, עדיפה מכל שיטה אחרת.

דני קורן: מה שאנחנו כן צריכים זו כנסת שבה התפיסה היא שחברי הכנסת אמורים לייצג את כלל האוכלוסייה ולא רק את המפלגה ששלחה אותם.

דני קורן: צריך תהליך חקיקה שנחקק לטובת כלל האזרחים ולא רק מאינטרסים פרטיקולריסטיים, וכמובן לחזק את עמדת הכנסת מול הממשלה.

נסים דהן: נא לסיים.

דני קורן: בעצם לכנסת יש תפקיד חינוכי, אבל אנחנו רואים שהרבה פעמים אנחנו נאלצים לבקש מהשרים ומהפקידות הבכירה שלא לעודד הפרטת דיונים שהמקום שלהם בכנסת אבל הם מתקיימים בפורומים אחרים ותחת קורות-גג אחרות ולא לסייע בכך.

דני קורן: צריך לקיים פה דיונים רציניים, ואם הדיונים האלה יהיו, הם יהפכו את הכנסת לבית רם.

דני קורן: אגב, הרבה חברי כנסת בעבר קראו לבית הזה "רם".

דני קורן: אם זה יקרה, אני אשמח להתגורר בבית הזה, ולו לזמן קצר.

דני קורן: תודה רבה לכם.

נסים דהן: תודה רבה.

נסים דהן: בהתחשב בקדנציה הקצרה שתהיה לך, גילינו איפוק ונתנו לך לדבר מעבר לזמן.

נסים דהן: מורי ורבותי חברי הכנסת, על-פי בקשת יותר מ-100 חברי הכנסת, נדון בכמה בקשות במסגרת הצעה דחופה לסדר-היום.

נסים דהן: לפני שנתחיל בהצעה הראשונה, שהיא ועדת חקירה פרלמנטרית, לחבר הכנסת אופיר פינס-פז, שהוא גם שר הפנים לשעבר, יש מה לומר בעניין.

נסים דהן: יושב-ראש הכנסת, חבר הכנסת רובי ריבלין, גם לו יש מה לומר בעניין.

נסים דהן: נימוק מהמקום.

אופיר פינס-פז: אדוני היושב-ראש, חברי חברי הכנסת, קודם אמרת, בהקשר של מחיאות הכפיים, שזה לא על-פי התקנון ולא על-פי הנוהג.

אופיר פינס-פז: אני רוצה להשתמש בדיוק במלים שלך.

אופיר פינס-פז: אני לא זוכר – אבל מילא אני - בדקתי, בכל דברי ימי הכנסת לא קרה שבפגרה מישהו הצביע על הקמת ועדת חקירה פרלמנטרית.

אופיר פינס-פז: יותר מזה, הלכתי לתקנון ובדקתי, ובימי הפגרה כל מה שאנחנו יכולים לעשות זה להביא הצעות דחופות לסדר-היום, כי מטבע הדברים קורים דברים שהם ברמה של הצעה דחופה לסדר-היום.

אופיר פינס-פז: הקמת ועדת חקירה היא במסגרת הצעה רגילה לסדר-היום, לא הצעה דחופה.

אופיר פינס-פז: כך שלא מבחינת המסורת והנוהג ולא מבחינת התקנון אפשר להצביע.

שאול יהלום: ואיפה כתוב - - -

נסים דהן: חבר הכנסת יהלום, זו ישיבה מיוחדת בפגרה, ולא ישיבה רגילה של הפרעות.

נסים דהן: תודה.

נסים דהן: נא לא להפריע.

נסים דהן: יש מי שמשיב.

אופיר פינס-פז: לכן, לא מבחינת המסורת ולא מבחינת התקנון יש הצדקה, או אפשרות, להצביע על הקמת ועדת חקירה פרלמנטרית.

נסים דהן: תודה רבה.

אופיר פינס-פז: פניתי ליושב-ראש הכנסת, הוא יגיד את דברו, אני לא רוצה לדבר בשמו.

אופיר פינס-פז: פניתי ליועצת המשפטית לכנסת, ביקשתי חוות דעת בכתב.

אופיר פינס-פז: לצערי לא נעניתי.

אופיר פינס-פז: הייתי מבקש שההצבעה בנושא הזה תרד מסדר-היום.

גדעון סער: בסדר-היום זו בקשה של סיעת העבודה.

נסים דהן: תודה רבה, חבר הכנסת גדעון סער.

אופיר פינס-פז: זה טכני, אל תיתפס לדברים טכניים, גדעון.

אופיר פינס-פז: במובן המהותי, הפורמליסטי - - -

נסים דהן: חבר הכנסת גדעון סער, תן ליושב-ראש להגיב.

אופיר פינס-פז: חבר הכנסת סער, כשיוצרים תקדים מסוכן, הוא משמש לכל הכיוונים.

אופיר פינס-פז: אני מציע לשמור על כבודה של הכנסת.

נסים דהן: תודה רבה.

נסים דהן: כיוון שהנושא כלול בסדר-היום, מן הסתם יושב-ראש הכנסת, שכלל אותו בסדר-היום, חשב לנכון לעשות כך.

נסים דהן: נימוק, בבקשה, אדוני היושב-ראש.

ראובן ריבלין: אדוני היושב-ראש, אני מוכרח לומר שהסכמתי לכל אשר אמר חבר הכנסת אופיר פינס.

ראובן ריבלין: גם אני סברתי, כמוהו, שאסור לנו לחרוג מאותה אמת שאחזנו בה – שכנראה אינה עומדת, כך על-פי הייעוץ המשפטי של היום בכנסת, בפני האמת החוקתית.

ראובן ריבלין: חשבתי שאנחנו יכולים לכנס את הכנסת בימי פגרה רק באחד משני המקרים – חתימת 25 חברי כנסת המבקשים לכנס את הכנסת על מנת להעלות נושאים אשר יידונו כהצעות דחופות לסדר-היום; או דרישת הממשלה ובקשתה.

ראובן ריבלין: הייעוץ המשפטי של הכנסת הוציא מתחת ידו, על-פי בקשתם של כמה חברי כנסת, החלטה – או חוות דעת – האומרת שניתן לכנס את הכנסת בכל עניין ועניין.

ראובן ריבלין: אני סברתי שמבחינה חוקתית סמכותה של הכנסת קיימת לגבי הממשלה גם בימי פגרה, ודרשתי 61 חתימות על מנת לאפשר לסטות מן התקנון כפי שהוא נכתב על-ידינו.

ראובן ריבלין: התקנון אינו עולה בקנה אחד עם חוק-יסוד: הכנסת.

ראובן ריבלין: לכן סבורה היועצת המשפטית שניתן אפילו לקיים דיונים של חברי הכנסת בהצעות חוק בקריאה שנייה ושלישית – דבר שדחיתי על הסף, בבחינת אמת ויציב – יציב עדיף.

ראובן ריבלין: הכנסת הבאה תצטרך לתת את דעתה על כך.

ראובן ריבלין: אני מקווה שלא תצטרך להיות בין חברי ועדת הכנסת, כי בוודאי תהיה בממשלה, אבל בכל הכבוד, כל אחד מאתנו שיהיה שם יצטרך לתת את דעתו על הנושא הזה.

ראובן ריבלין: אני מוכרח לומר, שכדי שלא להכריע בנושא שהוא בשטח האפור, והואיל ופנו אלי כל חברי סיעות הבית, לרבות חברי סיעתך, וביקשו לראות בהצעה להקמת ועדת חקירה דבר אפשרי גם בהצעה דחופה לסדר-היום – והדבר יעבור לוועדת הכנסת על מנת שהיא תביא זאת בפני הכנסת – אני מוכרח לומר שלאחר לבטים רבים נעניתי.

ראובן ריבלין: רוב חברי הבית, למעלה מ-61 חברים, הסכימו לכך.

ראובן ריבלין: חבל שלא הצעת לסיעתך להסתייג בפני, ואולי זה היה עוזר לי להחליט ולהכריע בניגוד לחוות הדעת המשפטית שקיבלתי.

ראובן ריבלין: טוב עושה הכנסת אם היא שומעת להצעות היועץ המשפטי כשהדבר ברור, חד וחלק, שכן היועץ המשפטי הוא לא רק יועץ משפטי של יושב-ראש הכנסת, אלא של הכנסת כולה ושל כל אחד מחבריה.

ראובן ריבלין: לאור זאת, אדוני היושב-ראש, אני מציע להמשיך בסדר-היום.

ראובן ריבלין: נעניתי לתביעתם של רוב חברי הכנסת.

ראובן ריבלין: לא רוב רובם – למעלה מ-61 חברי כנסת.

ראובן ריבלין: תודה.

נסים דהן: תודה, אדוני היושב-ראש.

נסים דהן: אם כן, נתחיל לדון בבקשת חברי הכנסת למינוי ועדת חקירה פרלמנטרית.

נסים דהן: עד ההצבעה אני מבקש שתונח בפני חברי הכנסת חוות הדעת המשפטית, בכתב.

נסים דהן: המחלקה המשפטית של הכנסת, שומעים אותי?

נסים דהן: עד להצבעה תונח בכתב חוות הדעת של היועץ המשפטי לכנסת, הקובעת כי אומנם ניתן לקיים גם הצבעה ולא רק דיון.

נסים דהן: נתחיל בדיון.

נסים דהן: חבר הכנסת גדעון סער, בבקשה.

נסים דהן: לפי מה שרשום אצלי, שר הביטחון ישיב על כל ההצעות יחד.

גדעון סער: אדוני היושב-ראש, כנסת נכבדה, שקלתי איך לפתוח את דברי כאן על הזוועה שראינו בעמונה לפני ימים ספורים.

גדעון סער: החלטתי לפתוח בדברים שכתב נחום ברנע ביום שישי האחרון ב"ידיעות אחרונות": "בשעה 10:00 בדיוק הופיעו היס"מניקים הראשונים בראש גבעת עמונה.

גדעון סער: הם צעדו אל עבר תשעת הבתים.

גדעון סער: גוש צפוף, שחור, מגיני הפלסטיק ביד שמאל וביד ימין האלה, ארוכה ושחורה ומצוידת בידית, לשיפור המינוף ולהגדלת הכאב.

גדעון סער: הם נעו יחד ללא קול, כמו חיה מרובת רגליים, כמו פלנגה רומאית.

גדעון סער: אחריהם נעו הסוסים ואחרי הסוסים הדי-9 הצבאי.

גדעון סער: "בגוש-קטיף נהדף הפינוי בצמר גפן.

גדעון סער: חיבקו אותם, אהבו אותם, קשרו לראשם כתרים.

גדעון סער: בעמונה בעטו בהם, הכו בראש, בבטן, באשכים.

גדעון סער: הכו בזמן ההשתלטות והכו מייד אחריה, כדי להעביר מסר.

גדעון סער: אפשר לחשוב על פטנטים – אפשר היה אחרת.

גדעון סער: ההתנתקות בקיץ לימדה אותנו שאפשר אחרת.

גדעון סער: "

רן כהן: אתה לא קורא ברצף.

גדעון סער: "מה שהפריע לי בעמונה לא היה החיכוך אלא ההעדר המוחלט של התחכום.

גדעון סער: בפינוי גוש-קטיף הושקעה מחשבה" – דילגתי על קטעים שמסבירים מפי קצין משטרה את כל האלטרנטיבות המבצעיות שלא בוצעו.

נסים דהן: נא לא להפריע.

גדעון סער: בקהות החושים האופיינית לכם, השר בר-און.

גדעון סער: "בעמונה הלכו עם הראש בקיר, הלכו עם האלה ביד ועם הראש בקיר, התחילו מאפס.

גדעון סער: "

רוני בר-און: - - -

גדעון סער: אדוני היושב-ראש, אין ויכוח, לפחות לא אתנו, עם הסיעה שאני מייצג, על כך שההכרעה השיפוטית שנפלה בבית-המשפט העליון מחייבת, על שלטון החוק, על גינוי האלימות, על ההתנגדות לאלימות, על ההתנגדות לעבריינות פוליטית, על כך שאין השקפת עולם שעומדת מעל החוק.

גדעון סער: אבל יש גם שיקול דעת.

גדעון סער: האשמה, אדוני היושב-ראש, היא על פורעי החוק, אבל האחריות היא על אהוד אולמרט, על ממלא-מקום ראש הממשלה – האחריות המלאה לכך שפינוי של שמונה מבנים הסתיים בפציעה של 220 אנשים, לרבות חברי כנסת.

גדעון סער: איזה שיקול דעת הופעל, כאשר בבוקרו של יום שמענו שנציגי המתיישבים מוכנים לא רק לפינוי האנשים, אלא הם מוכנים גם לפינוי המבנים?

גדעון סער: בעצם הם מוכנים לתכלית אותו מבצע.

גדעון סער: איך מוצתה ההידברות אתם?

גדעון סער: אילו דרכים מבצעיות אחרות מוצו?

גדעון סער: ואנשי משטרה, אנשי צבא, שאלו למה לא סגרו את המקום לפני הפינוי, זמן מסוים קודם לכן, כדי לצמצם את העימות, לצמצם את מספר האנשים במקום.

גדעון סער: אדוני היושב-ראש, ממנחם בגין למדנו שמנהיגות אמיתית היא נחישות וגם אחריות למנוע מלחמת אחים.

גדעון סער: כאשר ירו על אנשיו בפרשת "אלטלנה", הוא אמר, מייד באותו הערב, לאחר שהורה לנצור את האש: לעולם לא תהיה מלחמת אחים.

גדעון סער: כאן ראינו ששון, התלהבות, ריצה לעימות.

גדעון סער: איפה ראינו את זה מול מטחי האש של ה"חיזבאללה", מול ה"קסאמים", מול הדוח החמור, מר מופז, כן, כן, הדוח החמור של מבקר המדינה, השלכת אנשים לקרווילות ואי-מיגון של כל יישובי עוטף-עזה?

גדעון סער: איפה הלהיטות הזאת להתעמת מול ה"קסאמים", מול הטרור?

גדעון סער: לא ראינו את זה שם.

רוני בר-און: בעוד שלוש שנים נדבר.

גדעון סער: כדאי שתאמר בקול רם את מה שאמרת, כי הרי אתם מנסים להסוות את התוכניות שלכם.

גדעון סער: אתם מנסים לטשטש את התוכניות שלכם.

גדעון סער: תאמר את זה בקול רם.

גדעון סער: אני בעד שתקרא קריאת ביניים, אף-על-פי שעברת לספסלי הממשלה.

גדעון סער: אני מודיע לך, אם לא שמת לב, עברת מספסלי הכנסת לספסלי הממשלה.

גדעון סער: אבל אתה רשאי להמשיך בקריאות ביניים, אני לא חושב שיש בתקנון הכנסת משהו ששולל את זה.

גדעון סער: למה היתה להיטות, מר אולמרט, למה היית להוט כל כך?

נסים דהן: ממלא-מקום ראש הממשלה, בבקשה.

גדעון סער: מר אולמרט הוא ממלא-מקום ראש הממשלה.

נסים דהן: נא לומר את זה.

נסים דהן: נא לקרוא לכל אדם בתפקידו הראוי לו.

גדעון סער: רק מסיבות פוליטיות, אך ורק מסיבות פוליטיות, כדי לבסס מנהיגות חלשה, שנתפסת גם בציבור כמנהיגות חלשה.

גדעון סער: קל מאוד לדעת את זה.

גדעון סער: באותו שבוע, יומיים אחרי הפינוי, כבר ראינו את הכותרת ב"ידיעות אחרונות":

גדעון סער: לא נפנה עוד מאחזים עד הבחירות.

גדעון סער: כי אצלכם הכול פוליטיקה.

גדעון סער: רגע אחד חשבתם שזה ישרת אתכם בבחירות, רגע אחר כך שיניתם את דעתכם.

גדעון סער: קיבלתם דף מסרים אחר, אתם משנים את התוכניות.

גדעון סער: אבל הדבר הכי מקומם, אדוני ממלא-מקום ראש הממשלה, הוא שאתם מסתתרים מאחורי חיילים, מאחורי שוטרים, אתם מסתתרים מאחורי כוחות הביטחון.

גדעון סער: זו שיטה אצלכם.

גדעון סער: עשיתם את הדבר הזה, החמור, גם אחרי שאפשרתם ל"חמאס" להשתתף בבחירות בירושלים.

גדעון סער: הפכתם – אתה, אדוני, אתה הפכת את ההחלטה של אריאל שרון עשרה ימים אחרי שנכנסת לתפקיד.

גדעון סער: מה קורה כאשר אתה נותן במו-ידיך לגיטימציה בין-לאומית ל"חמאס", נותן לו במו-ידיך להגשים את המטרה הזאת?

גדעון סער: מה אתה אומר?

גדעון סער: המודיעין לא צפה את התוצאות.

גדעון סער: השב"כ אשם, הצבא אשם, רק אני לא אחראי, רק אני פטור מאחריות.

גדעון סער: הרי היית פה, מר אולמרט, בכל הדיונים.

גדעון סער: הודענו לכם מעל הבמה הזאת פעם אחר פעם: נסיגות חינם יחזקו את הכוחות החיצוניים, יחזקו את ה"חמאס".

גדעון סער: זה על שמך בטאבו, מכל הבחינות.

גדעון סער: אז עכשיו אתם גם מסתתרים מאחורי חיילים, מסתתרים מאחורי שוטרים.

גדעון סער: במקום לקחת את האחריות, אתם מנסים לשסות מתיישבים בחיילים ובשוטרים, להתחבא מאחוריהם ולהציג כל ביקורת על הכישלונות שלכם ועל המחדלים שלכם כמשהו מכוון.

גדעון סער: תקבלו אחריות.

גדעון סער: תקבל אחריות, מר מופז, על מחדל המיגון.

נסים דהן: שר הביטחון.

גדעון סער: תינוק כמעט נהרג בגלל זה בסוף השבוע האחרון, בגלל המחדלים שלכם.

מגלי והבה: באיזו ממשלה אתה היית?

גדעון סער: ראינו בסוף השבוע את ה"חיזבאללה" תוקף בגבול הצפון, ראינו את ה"קסאמים".

גדעון סער: אדוני סגן השר, אתמול, תוך כדי ישיבה של הוועדה לביקורת המדינה בנושא ה"קסאמים", ה"קסאמים" נוחתים, ואתה זוכר איך הצבעתי בהצבעות הקריטיות על תוכנית העקירה.

גדעון סער: אתה זוכר היטב, כי אתה ישבת לא רחוק ממני.

מגלי והבה: אני זוכר את הדמגוגיה שלך, אני זוכר היטב.

גדעון סער: מולם לא ראינו שום מענה, לא ראינו שום תשובות.

גדעון סער: מול ה"חמאס" – התקפלות מהירה.

גדעון סער: בשבוע אחד הוא משנה החלטה שלוש פעמים.

גדעון סער: פעם אחת לתת את הכסף; אחרי זה, כנראה הביאו לך סקרים וראית שזה לא כל כך טוב – להשעות את ההחלטה על הכסף; אחר כך לתת את הכסף.

גדעון סער: רבע מיליארד ש"ח מתנה ל"חמאס", כדי שישתמש בזה למטרות הטרוריסטיות שלו.

מגלי והבה: אולי נשמע מה אתם - - -

נסים דהן: חבר הכנסת מגלי והבה, אני מבקש ממך, נא לא להפריע.

נסים דהן: תודה רבה, שמענו אותך.

גדעון סער: אדוני סגן השר, אתה כבר במעמד מיניסטריאלי.

גדעון סער: מה יאמרו בבית-ג'ן?

גדעון סער: אתה הגעת למעמד מיניסטריאלי, למה אתה מפריע בקריאות ביניים?

גדעון סער: תנוח, אתה שייך לדרג המדיני.

נסים דהן: נא לא להפריע, חבר הכנסת מגלי והבה.

מגלי והבה: - - -

נסים דהן: חבר הכנסת מגלי והבה, תודה רבה.

גדעון סער: אדוני היושב-ראש, אני מציע שהכנסת תקבל את ההחלטה המתחייבת לחקור, בדגש על שיקול הדעת המדיני, הפוליטי של הדרג המדיני שקיבל את ההחלטות בפרשה הזאת; מדוע הוא קיבל אותן.

גדעון סער: זה תפקידו של הבית הזה.

גדעון סער: תפקידו לפקח פיקוח פרלמנטרי על הרשות המבצעת.

גדעון סער: זה בדיוק תפקידו.

גדעון סער: אני לא יודע, מר אולמרט, מדוע אתה מפחד מחקירה.

גדעון סער: אם אתם בסדר, מר אולמרט וגדעון עזרא, והכול היה טוב - - -

נסים דהן: השר עזרא, ממלא-מקום ראש הממשלה חבר הכנסת אהוד אולמרט.

גדעון סער: השר גדעון עזרא, השר לביטחון פנים.

נסים דהן: אני מבקש לתת כבוד לממשלה.

אלי אפללו: קשה להגיד את הדבר הזה.

נסים דהן: נא לא להפריע.

גדעון סער: אני מכבד - - -

אלי אפללו: קשה להם להגיד את זה.

נסים דהן: חבר הכנסת אלי אפללו, ברוך הבא.

גדעון סער: אדוני סגן השר אלי אפללו.

נעמי בלומנטל: תגיד לו: אל יתהלל חוגר כמפתח.

גדעון סער: אדוני סגן השר אלי אפללו, תרשה לי להודיע לך הודעה חברית, ידידותית, כי אנחנו חברים: לא נולדתם בשלטון - - -

נעמי בלומנטל: בדיוק.

גדעון סער: אף אחד לא נולד לשלטון, ואל תהיו כל כך זחוחים.

גדעון סער: יש לי הצעה חברית: אל תהיו זחוחים.

גדעון סער: תמתינו לפסק-הדין של הבוחר.

נסים דהן: תודה רבה.

גדעון סער: אדוני היושב-ראש, אני רוצה לסכם.

גדעון סער: אם הכול בסדר, אל תחששו מחקירה.

גדעון סער: אני מציע לכל סיעות הבית לתמוך בהצעתנו להקים ועדת חקירה פרלמנטרית.

גדעון סער: אני מציע את זה גם לחברי סיעת העבודה, שהם היו הראשונים שהציעו וחתמו, אבל קרה משהו.

גדעון סער: הבוקר שמענו בשורות אחרות.

גדעון סער: תחזרו לעמדה המקורית, היא העמדה הנכונה.

גדעון סער: תודה רבה.

נסים דהן: תודה רבה.

נסים דהן: על-פי הסכמה בין חברי הכנסת, ידבר עכשיו חבר הכנסת זבולון אורלב, ואחר כך - חבר הכנסת אלי ישי.

נסים דהן: חבר הכנסת זבולון אורלב ידבר על הצעה באותו נושא:

נסים דהן: הצעה להקים ועדת חקירה פרלמנטרית בנושא האירועים בעמונה.

זבולון אורלב: אדוני היושב-ראש, חברי חברי הכנסת, אי-אפשר לעבור סתם כך לסדר-היום על אירוע הדמים בעמונה.

זבולון אורלב: תוצאותיו מדברות בעד עצמן.

זבולון אורלב: כדי להרוס תשעה מבנים מתנהל קרב דמים בין המשטרה למפגינים, והתוצאה - מאות פצועים, גם מהמשטרה, אבל בעיקר אזרחים רבים, שחלק לא מבוטל מהם הם פצועי ראש ואשכים, ויש אף תלונות על הטרדות מיניות מצד השוטרים.

זבולון אורלב: כדי להבין את גודל הזעזוע מהאלימות הקשה של המשטרה אני מבקש להקריא בפניכם משפטים ספורים ממאמרו של נפתלי לאו לביא היום בעיתון "הארץ", וכידוע, נפתלי לביא היה יועצו של שר הביטחון פרס, קונסול ישראל בארצות-הברית, וכילד ניצל מהשואה, עם אחיו הרב ישראל מאיר לאו.

זבולון אורלב: כך כותב נפתלי לביא: "קרוב לחמש שנים חייתי בפתחו של הגיהינום הנאצי בגטו ובמחנות הריכוז והמוות.

זבולון אורלב: " - לי לא היה אומץ ולא היה עולה על דעתי לקשור בין הדברים, אבל נפתלי לביא, ניצול השואה, כותב כך - "ראיתי קהילות שלמות מובלות בדרכן האחרונה וילדים ותינוקות מושלכים לבורות שנהפכו לקברי אחים.

זבולון אורלב: עדיין מהדהדים באוזני קריאותיהם הנואשות של הקורבנות.

זבולון אורלב: נראה לי שעד יומי האחרון ירדפו אותי קולות אימים אלה".

זבולון אורלב: אומר מר לביא: כשישים שנה אני חי בארץ.

זבולון אורלב: זכיתי להימנות עם אלה שהקימו את המדינה, להקים דורות של מגשימים ולוחמים, לשרת במשימות ובשליחויות ממלכתיות שהוטלו עלי, להצביע בגאווה על ההישגים.

זבולון אורלב: "אומנם לא התיימרתי לטעון שאנחנו אור לגויים, אך בהחלט האמנתי שישראל נמנית עם המשובחות שבאומות העולם".

זבולון אורלב: אדוני ממלא-מקום ראש הממשלה, השרים וחברי הכנסת, "אשליה זו התנפצה ברגע שנפל מבטי על תצלום מזוויע שהתפרסם בעיתון של פרש במדים מדהיר את סוסו המאולף על גופו של אדם השוכב על הארץ.

זבולון אורלב: לרגע דימיתי לנגד עיני קלגס רומאי רודף יהודי בימי חורבן הבית, או קוזק מאנשי חמלניצקי עורך פוגרום ביהודי העיירה.

זבולון אורלב: בושתי ונכלמתי למראה התצלום האיום הזה, המחזיר אותנו לתהומות הנשייה שמהן אנו מנסים להתרחק.

זבולון אורלב: האפשר להעלות על הדעת שלובש מדים ישראלי יעשה מעשה כה מחפיר?

זבולון אורלב: היכן אלה האחראים לפעולות השיטור שאפשרו התנהגות כה ברברית?

זבולון אורלב: " ונפתלי לביא מסיים: "אינני יודע מי היו יועצי ראש הממשלה בפועל שהשיאו לו עצות אחיתופל וגרמו לביזיון הגדול של עמונה.

זבולון אורלב: מן הראוי להעמיד את האחראים לביזיון במקומם, ואולי אף להעמידם לדין".

זבולון אורלב: עד כאן דבריו של נפתלי לביא, המדברים בעד עצמם.

זבולון אורלב: גם אלוף הפיקוד יאיר נווה אמר היום בוועדת החוץ והביטחון, כי צה"ל לא צפה את היקף האלימות במהלך פינוי עמונה, וכי לו ידע זאת היה פועל אחרת.

זבולון אורלב: מי מנע ממנו לעצור ולפעול באופן אחר?

זבולון אורלב: אני יכול להעיד בפניכם, מורי ורבותי, כי ניתן היה לחסוך את אירוע הדמים הזה.

זבולון אורלב: בדידי הווה עובדא, שמועצת יש"ע התחייבה להרוס את הבתים בעצמה אם וכאשר לא יושלם הליך הרכישה או אם לא ניתן יהיה להעתיק את הבתים למקום אחר בתוך שבוע ימים.

זבולון אורלב: עם חברי לסיעה ביקרתי בעמונה ימים אחדים לפני האירוע.

זבולון אורלב: נפגשנו עם ראשי היישוב, עם ראשי מועצת יש"ע, וכך הם העידו בפנינו.

זבולון אורלב: ההתחייבות הזאת לסיים את הפרשה ללא התנגשות דמים נמסרה גם לשרת החוץ והמשפטים, נמסרה ליועץ המשפטי לממשלה ואף לאנשי לשכתו של ממלא-מקום ראש הממשלה.

זבולון אורלב: אנחנו יודעים, כי כך נמסר לנו, שהשר לביטחון פנים תמך במיצוי הפשרה אבל נשאר קול בודד, ואני מקווה שאינני טועה באינפורמציה.

זבולון אורלב: אפשר לומר בוודאות, כי ניתן היה למנוע את אירוע הדמים, ועל כן יש לחקור מדוע החליטה ממשלת קדימה במודע ובמכוון להרוס את הבתים בתהליך של עימות אלים, הכרוך בשפיכות דמים, ולא בדרך של פשרה שהיתה משיגה בדיוק את אותן התוצאות של הריסת הבתים.

זבולון אורלב: יש עניין גדול לציבור לדעת מי נושא באחריות, אשם, בפרשת דמים זו.

זבולון אורלב: הכול צריך להיחקר.

זבולון אורלב: אין שום היבט של הפרשה שחסין מהחקירה.

זבולון אורלב: חבר הכנסת רן כהן, מי שמעוניין לחקור את התנהגות המפגינים - בבקשה, אני בעד שהעניין ייחקר.

זבולון אורלב: מי שרוצה כמונו גם לחקור את החלטת הממשלה להרוס את הבתים בתהליך רווי דמים - שיאפשרו זאת.

זבולון אורלב: מי שמעוניין לחקור את האלימות המוגזמת של המשטרה, עם אלות בראש ופרשים מסתערים גם כלפי מפגינים פסיביים - שיאפשרו זאת.

זבולון אורלב: חייבים לנקות את המורסה הזאת בחברה הישראלית.

זבולון אורלב: ברור לי ומובן שממשלת קדימה מתנגדת להקמת ועדת חקירה ממלכתית, שהרי מי שמתנגד ודאי יש לו הרבה מה להסתיר, יש לו בוודאי על מה לחפות, ויש חשש כבד כי ועדת חקירה תגיע למסקנה שאני ורבים הגענו אליה, שהממשלה החליטה להרוס את הבתים בדרך של שפיכות דמים רק מסיבות פוליטיות, מפלגתיות ואלקטורליות, מסיבות של מנדטים.

זבולון אורלב: יתר על כן, הברוטליות של שלטון החוק של קדימה, אדוני ממלא-מקום ראש הממשלה, רק חיזקה את הקיצונים והחלישה מאוד את ההנהגה המתונה.

זבולון אורלב: ממשלת קדימה היא מקרית ומזדמנת ואין לה רוב בכנסת.

זבולון אורלב: ממשלת מעבר, שלקחה לעצמה סמכות לנהל מאבק דמים לא נחוץ, אבל בורחת מאחריות לעמוד למבחן ציבורי ומשפטי בוועדת חקירה.

זבולון אורלב: חברי הכנסת, אני סבור שהכנסת לא יכולה לקבל עמדה של ממשלת מיעוט, הפועלת ממניעים זרים.

זבולון אורלב: על הכנסת מוטלת החובה להשתמש בכלים הפרלמנטריים, ולכן אנו מציעים להקים ועדת חקירה פרלמנטרית, על-פי סעיף 97א לתקנון הכנסת, המבוסס על סעיף 22 לחוק-יסוד: הכנסת.

זבולון אורלב: יש כאלה שיאמרו: מה הבעיה?

זבולון אורלב: שתהיה הצעה רגילה לסדר-היום.

זבולון אורלב: אבל להצעה רגילה אין העוצמה, הגיבוי והתמיכה המוסרית שיש לוועדת חקירה.

זבולון אורלב: אם חקרו את נושא ההגינות ומניעת האלימות בספורט ואת נושא הסחר בנשים - אלימות בספורט כן חוקרים, אלימות נשים כן חוקרים, אלימות בעמונה לא?

זבולון אורלב: אלימות כלפי מתנחלים לא?

זבולון אורלב: דמם של אוהבי ספורט סמוק יותר מדמם של יהודים חובשי כיפות סרוגות?

זבולון אורלב: דמן של נשים סמוק יותר מדמן של נערות שהוכו בראשן מאלות שוטרים ומהסתערות פרשים?

זבולון אורלב: לכן, זהו תהליך ריפוי חברתי לאומי הכרחי להמשך הקיום ביחד, לשמירת גבולות המאבק הציבורי, לשמירת החוק והדמוקרטיה.

זבולון אורלב: אסיים, אדוני היושב-ראש, ואומר שוועדת החקירה הראשונה המוזכרת בתנ"ך קשורה לפרשת עגלה ערופה: כי יימצא חלל באדמה אשר ה' אלוהיך נותן לך לרשתה נופל בשדה לא נודע מי הכהו.

זבולון אורלב: וממשיך הכתוב ואומר: וכל זקני העיר ההיא הקרובים אל החלל ירחצו את ידיהם על העגלה הערופה בנחל.

זבולון אורלב: וענו ואמרו: ידינו לא שפכו את הדם הזה ועינינו לא ראו.

זבולון אורלב: כפר לעמך ישראל אשר פדית ה' ואל תיתן דם נקי בקרב עמך ישראל ונכפר להם הדם.

זבולון אורלב: ואתה תבער הדם הנקי מקרבך כי תעשה הישר בעיני ה'.

זבולון אורלב: זהו המוסר היהודי.

זבולון אורלב: לא יכול להישפך דם בלי שיש מנהיגות שנושאת באחריות.

זבולון אורלב: לא יכול להיות מצב שבו מנהיגות תברח מאחריות לדם שנשפך.

זבולון אורלב: בעמונה מצאנו מאות שנפלו ונפצעו בשדה, ולא נודע מי הכה אותם.

זבולון אורלב: ממשלה וכנסת שיסרבו להקים ועדת חקירה, לא ירצו לבדוק מה קרה, מי אשם ומי נושא באחריות, לא יוכלו לרחוץ בניקיון כפיהם ולומר: ידינו לא שפכו את הדם הזה ועינינו לא ראו.

זבולון אורלב: לכן, כדי לבער את הדם הנקי מקרבנו, אני פונה לחברי הכנסת להקים היום את ועדת החקירה הפרלמנטרית לחקירת אירועי עמונה.

נסים דהן: תודה רבה.

נסים דהן: הדובר הבא, יושב-ראש תנועת ש"ס, חבר הכנסת אלי ישי.

נסים דהן: עד שהוא יגיע לדוכן, יש לנו הודעות של יושב-ראש ועדת הכנסת, חבר הכנסת דניאל בנלולו.

): אדוני היושב-ראש, חברי חברי הכנסת, ועדת הכנסת קבעה כי ועדת הכספים תדון - 1.

): בהצעה לסדר-היום בנושא: הצורך במתן אפשרות לרכישת דירה בדיור הציבורי גם לזכאים שגרים פחות משש שנים, של חבר הכנסת יעקב ליצמן; 2.

): בהצעת חוק הסכמים בנכסים פיננסיים, התשס"ו-2005, לשם הכנתה לקריאה שנייה ושלישית.

): הריני להודיע בזאת על חילופי אישים בוועדה לענייני ביקורת המדינה מטעם סיעת העבודה – מימד: במקום חבר הכנסת עמרם מצנע, שפרש מהכנסת, יכהן חבר הכנסת אופיר פינס-פז.

): תודה.

נסים דהן: תודה רבה ליושב-ראש ועדת הכנסת.

נסים דהן: בנושא רצף כשלי מקבלי ההחלטות

נסים דהן: חבר הכנסת הרב אלי ישי, בבקשה.

נסים דהן: עשר דקות.

אליהו ישי: אדוני היושב-ראש, חברי חברי הכנסת, אנחנו נמצאים בעיצומם של ימי הבחירות, ואין ספק שימים טרופים כאלה ואירועים קשים כאלה מחדדים יותר ויותר את המאבקים, את חילוקי הדעות, את ההבדלים בין המפלגות.

אליהו ישי: זה לגיטימי, בהיבט הציבורי, דווקא בתקופה הזאת לחדד את ההבדלים, ואני גם לא מסתיר זאת, בפרט בנושאים החברתיים, שבהם ההבדלים הם כל כך גדולים.

אליהו ישי: כל חברי הסיעות בבית הזה, ללא יוצא מן הכלל, תמכו בצורה כזאת או אחרת במדיניות הכלכלית הקלוקלת, הקשה והאכזרית.

אליהו ישי: אני מאמין שבסופו של דבר הציבור בוחן ורואה את האמת.

אליהו ישי: הנושא של עמונה, שבו ביקשנו דיון, בהחלט מצער, מזעזע, כואב וקורע לב.

אליהו ישי: אחדות עם ישראל חשובה לנו מכול, וקרעים בעם הם מיותרים ולצערי הרב לא חסרים, ואסור בשום פנים ואופן להרחיב אותם ולהעמיק אותם.

אליהו ישי: לכן, אני חושב שבמקרה של הדיון הזה צריכים להיות ממש ענייניים, ממוקדים.

אליהו ישי: כנסת ישראל אמורה, בצדק רב, זה מחובתה, לבחון ולבדוק כל דבר.

אליהו ישי: יש ועדות בכנסת, יש דיונים שבהם בוחנים ובודקים, הן הוועדות והן המליאה.

אליהו ישי: מה שקרה בעמונה מחייב כמובן בדיקה על-ידי נבחרי הציבור, כי זה מה שאזרחי מדינת ישראל מצפים ומעוניינים לראות.

אליהו ישי: עם זאת, אני חושב שצריך וחשוב מאוד להפריד – לטובת עם ישראל והאחדות בעם ישראל - למנוע את הקרעים בעם, שממילא כבר קיימים, וודאי שלא לחדד ולא להעמיק אותם.

אליהו ישי: דווקא פה יש לעשות את זה בצורה עניינית ולא כמאבק פוליטי נגד אדם כזה או אחר.

אליהו ישי: אני גם מאוד מצר על כך שבסופו של דבר לא היתה פשרה.

אליהו ישי: השתדלתי גם אני להוביל את הפשרה, שיצאו בעצמם ולא על-ידי כוחות הביטחון.

אליהו ישי: אני חושב שגם בית-המשפט העליון פספס פה הזדמנות גדולה מאוד, גדולה מאוד, להביא לאיזו רגיעה ולאפשר לתושבי עמונה לצאת בעצמם ולא על-ידי פינוי כל כך קשה.

אליהו ישי: לכן, אנחנו נתמוך בכל ועדה שתבדוק ותחקור, על מנת שנעשה את עבודתנו נאמנה כלפי עם ישראל בבדיקה הנכונה והיסודית, ומובן שהמסקנות האלה יהיו חשובות.

אליהו ישי: אני לא יודע עד כמה זה יכול להשפיע על מה שקרה, אבל לפחות - לעתיד לבוא.

אליהו ישי: תודה רבה.

נסים דהן: תודה.

נסים דהן: חבר הכנסת אופיר פינס-פז - האירועים בעמונה.

נסים דהן: אחריו - חבר הכנסת אפי איתם.

אופיר פינס-פז: אדוני היושב-ראש, חברי חברי הכנסת, ראשית, אנחנו מהרגע הראשון הבענו תמיכה מלאה בממשלה שעמדה על ביצוע צו של בית-המשפט העליון להרס המבנים הריקים בעמונה.

אופיר פינס-פז: אגב, צריך לומר את האמת, הממשלה לא החליטה - - -

יצחק כהן: יולי תמיר ביקשה ועדה.

אופיר פינס-פז: אתה הרי לא מתאר לעצמך שלא אדבר על זה.

אופיר פינס-פז: הממשלה לא החליטה על פינוי עמונה, לצערי הרב.

אופיר פינס-פז: היא לא החליטה על שום פינוי של אף מאחז בלתי חוקי מאז הונח דוח-ששון בפני הממשלה.

אופיר פינס-פז: ועדת השרים בראשותה של שרת המשפטים ציפי לבני, שהייתי חבר בה, לא סיימה את עבודתה עד רגע זה, למרבה הצער.

אופיר פינס-פז: היתה תחושה קשה, אני אומר לך, אדוני ממלא-מקום ראש הממשלה, שלא רוצים לאחוז את השור בקרניו ולקדם את העניין.

אופיר פינס-פז: אבל מרגע שהחלטתם לבצע את החלטת בית-המשפט, חשבנו שזה מהלך נכון, וקיבלתם מאתנו – לא שהייתם צריכים - את כל הגיבוי הציבורי המתבקש.

אופיר פינס-פז: עם זאת - ופה בהחלט מתחנו ביקורת - כשהולכים למהלך מהסוג הזה, ריבונו של עולם, צריך להתכונן.

אופיר פינס-פז: הרי צריך לדעת למה הולכים.

אופיר פינס-פז: מה, סתם מקבלים החלטות?

אופיר פינס-פז: לא חושבים מראש מה עלול להתפתח?

אופיר פינס-פז: ופה באמת מתחנו ביקורת חריפה.

אופיר פינס-פז: והביקורת לא היתה על ההחלטה.

אופיר פינס-פז: את ההחלטה גיבינו, ואת כוחות הביטחון אנחנו מגבים, ולא נסכים לשום - לא ועדת חקירה נגדם, ולא שום חקירה נגדם.

אופיר פינס-פז: אנחנו התרעמנו על הדרך שבה ביצעתם את הרס שמונת או תשעת הבתים האלה.

אופיר פינס-פז: איך הגיעו 4,000 איש לאזור, אני רוצה לדעת.

אופיר פינס-פז: מעניין אותי לדעת.

אופיר פינס-פז: מה, לא הבנתם שצריך לסגור את השטח?

אופיר פינס-פז: מה, לא היה לנו ניסיון קודם בהתנתקות, שבה סגרנו את השטח באופן הרמטי, מסודר, עשינו מבצע - אני אומר "עשינו" כי עשינו אותו ביחד - עשינו מבצע גדול, מורכב, מסובך, עמדנו בו בהצלחה מרובה.

אופיר פינס-פז: ברוך השם, אדם אחד לא נהרג, שוטר אחד לא נפצע, אדם אחד לא נפצע בכל רצועת-עזה.

אופיר פינס-פז: במאחז אחד, שמונה בתים, אתם לא מסוגלים לעשות את העבודה בצורה ראויה, לעשות ישיבות עבודה, לבדוק תסריטים, לבדוק מוכנות של כל המערכות?

אופיר פינס-פז: תיאום משטרה, שב"כ, צבא - מה, אני צריך ללמד אתכם?

אופיר פינס-פז: מה, אתם לא יודעים את הדברים האלה?

אופיר פינס-פז: כמה שנים אתם יושבים בממשלה?

אופיר פינס-פז: זה אלף-בית, זה לא גימל.

מגלי והבה: - - -

אופיר פינס-פז: חבל.

אופיר פינס-פז: ולכן, זאת היתה הביקורת שלנו.

אופיר פינס-פז: עכשיו, מכאן ועד ועדת חקירה ממלכתית, המרחק גדול.

נסים זאב: עם נבל ולא חכם.

נסים זאב: עם נבל ולא חכם.

קריאה: פרלמנטרית.

אופיר פינס-פז: לא ממלכתית ולא פרלמנטרית.

אופיר פינס-פז: יושב-ראש מפלגת העבודה אמר את הדברים האלה, אגב, כמה פעמים.

אופיר פינס-פז: נכון שיולי תמיר הציעה את זה - יפה מאוד.

אופיר פינס-פז: זו זכותה כחברת הכנסת.

אופיר פינס-פז: אבל העמדה שלנו היא להתנגד באופן קטגורי להקמת ועדת חקירה, גם ממלכתית וגם פרלמנטרית.

אופיר פינס-פז: למה?

אופיר פינס-פז: משום שברור לחלוטין, שאותם חברי כנסת פורעים, שהגיעו לעמונה כדי להפר את הסדר, כדי להסית, והשתמשו בחסינות שלהם בצורה מופקרת, רוצים היום להשתמש בוועדת החקירה כדי לנגח את שלטון החוק, כדי לנגח את כוחות הביטחון, כדי לעשות הון פוליטי מעניין עמונה, ולזה לא ניתן בשום פנים ואופן יד.

אופיר פינס-פז: אנחנו נתייצב בצורה ברורה לצדו של שלטון החוק, לצדם של כוחות הביטחון, לצדה של הממשלה בהיבט הזה, בהחלט, ונגלה אחריות לאומית מהדרגה הראשונה, ולא נשחק לידיים של אף אחד פה בבית, שבשביל לעשות איזה משהו בבחירות, מוכן לזעזע את אושיות שלטון החוק במדינת ישראל.

אופיר פינס-פז: לזה לא תקבלו מאתנו גיבוי בשום פנים ואופן.

רן כהן: הם רוצים גם להרביץ לשוטרים וגם לחקור אותם.

אופיר פינס-פז: ולכן, אדוני היושב-ראש, אנחנו מצפים מהממשלה - אם היא באמת ובתמים רוצה להתמודד עם נושא המאחזים הבלתי-חוקיים – א.

אופיר פינס-פז: שתסיק מסקנות ותפיק לקחים, כי יש לה מה לשפר, ויש לה מה ללמוד; ב.

אופיר פינס-פז: שתציג בפני הציבור הישראלי תוכנית עבודה, לרבות לוח זמנים, לפינוי מאחזים בלתי חוקיים.

אופיר פינס-פז: ואני לא רואה שהממשלה מתכוונת לעשות את זה.

אופיר פינס-פז: אנחנו קוראים לממשלה, קודם כול ולפני הכול, לאמץ את דוח-ששון וליישם אותו, ולהציג את הפינויים העתידיים בצורה מסודרת ולא להתחמק מעשייה בתחום הזה.

אופיר פינס-פז: אבל, בין הביקורת הזאת לבין תמיכה ומשחק לידיהם של כוחות בלתי אחראיים בבית הזה המרחק רב.

אופיר פינס-פז: אנחנו ביקשנו שההצבעה הזאת לא תתקיים היום, אדוני היושב-ראש, אבל אם היא תתקיים, אנחנו נצביע נגד הקמת ועדת חקירה לאירועי עמונה.

אופיר פינס-פז: תודה רבה.

נסים דהן: תודה רבה.

נסים דהן: חבר הכנסת אפי איתם, בבקשה.

אפי איתם: אדוני היושב-ראש, חברי חברי הכנסת, באוקטובר 2000 התנגשה משטרת ישראל עם עשרות אלפי מפגינים זועמים, מפירי חוק, חוסמי כבישים, בוואדי-עארה, ותוצאת המפגש היתה 13 הרוגים וועדת חקירה שבעקבותיה עזבו את תפקידם השר לביטחון פנים, המפכ"ל ומפקד המחוז הצפוני.

אפי איתם: יצא לי, כשר בממשלה, להיות שותף לוועדת-אור שטיפלה במסקנות הוועדה הזאת, ואני רוצה לומר שמה שקרה בעמונה, המרחק בינו לבין תוצאה טרגית - הייתי אומר, כמעט בלתי הפיכה - במרקם הקיום שלנו כאומה אחת בארץ הזאת, היה לא סיכון מחושב או אירוע מנוהל - שמענו היום את אלוף פיקוד המרכז מדווח שבשעה מסוימת המצב הוערך כמצב שיצא משליטה.

אפי איתם: המרחק בין מותו של נער משבר בגולגולת לבין העובדה שהוא נמצא במצב שהוא נמצא בו היום, ברוך השם, לא היה תוצאה של התנהלות נכונה, סיכון מחושב, ריסון ראוי או מידתיות הכוח המתבקשת, אלא נס מן השמים.

אפי איתם: ולכן, נדמה לי שאם אנחנו נהנים מקצת יותר תבונה וקצת יותר אחריות, ומדפדפים בדפי ההיסטוריה שעדיין ריקים, קדימה, אבל אנחנו אמורים לכתוב אותם, השאלה היא אם מה שהיה בעמונה הוא הקרב הראשון במלחמת האחים או מלחמת האזרחים, או שהוא אפיזודה גבולית שהצלחנו לטפל בה, להכיל אותה וללמוד ממנה.

אפי איתם: השאלה הזאת תלויה בשאלת הקמת ועדת החקירה.

אפי איתם: ועדת החקירה, לטעמי, איננה ועדה למציאת אשמים ולהדחת מפכ"לים, אולי לשיגורו של השר לביטחון פנים הביתה, אבל באמת לא זה הדבר העיקרי.

אפי איתם: הקונספציה - ורמז על זה אלוף פיקוד מרכז כשאמר: אם הייתי יודע שאלו יהיו פני הדברים, הייתי ממליץ צורת פעולה אחרת - המשפטית כאילו באים לטפל באיזו בעיה קרימינלית של אכיפת חוק, היתה שגויה במקרה הטוב, והיתה שטותית, שקרית ושגויה במקרה הגרוע.

אפי איתם: הוויכוח על הבנייה ביהודה ושומרון איננו ויכוח משפטי.

אפי איתם: דוח טליה ששון הוא אולי המכשלה העיקרית, כי טליה ששון היא עורכת-דין, והיא עשתה את עבודתה, אבל כל מי שיתכסה במשפטנות צרה בניסיון לטפל בבעיה הזאת, ימיר בעיה שניתן לטפל בה וניתן לשלוט בה, באסון לאומי שסופו מי ישורנו.

אפי איתם: משום שהבעיה ביהודה ובשומרון היא ויכוח פוליטי, אידיאולוגי.

אפי איתם: כל בית שנבנה שם, נבנה כחלק ממדיניות ממשלות ישראל לדורותיהן, ואם רוצים לשנות מדיניות, אם רוצים לשנות כיוון וקו, צריך לעשות את זה בשדה הפוליטי.

אפי איתם: אי-אפשר לעשות את זה כפעולה של ממשלת מעבר שהלגיטימיות שלה כל כך מוגבלת שהיא אפילו איננה ממשלת מעבר רגילה, אלא ברור לכולם שהיא איננה עומדת במבחן הפשוט של דמוקרטיה – דהיינו, מבחן הייצוגיות.

אפי איתם: את מי מייצג היום שמעון פרס, מיהם בוחריו, מהי מפלגתו?

אפי איתם: את מי מייצג ממלא-מקום ראש הממשלה, היכן הוא נבחר, מאיזה מקום?

אפי איתם: וזאת מציאות פוליטית מיוחדת, שכשהיא קיימת, וחודשיים לפני בחירות, הולכים על צמר גפן, הולכים בזהירות.

אפי איתם: אומרים: בואו נתאפק בחודשיים האלה, עד שתהיה ממשלה נבחרת, לגיטימית, שבאמת תוכל לטפל בבעיות שאינן משפטיות טהורות.

אפי איתם: והרי ברור לגמרי, שאם הממשלה היתה מבקשת דחייה, ברור לגמרי, שאם היו שועים להצעות הפשרה של פירוק עצמי, העניין הזה היה נמנע.

אפי איתם: ועדת החקירה באמת איננה מכוונת גם כלפי השוטר שחבט בי או כלפי הסוס שהוא רכב עליו, כי עליו ועל סוסו רכבה הממשלה הזאת, וממלא-מקום ראש הממשלה, שעל-פי כל העדויות שבידינו – ובדיוק בשביל זה אנחנו עושים ועדת חקירה – מנע בגופו כל הצעת פשרה.

אפי איתם: אנחנו יודעים שמערכת הביטחון רצתה בפשרה הזאת, היועץ המשפטי לממשלה אפשר אותה, אנשי מועצת יש"ע הסכימו ורצו בה.

אפי איתם: נדמה לי שהיה איש אחד שרצה את חזיון הדמים הזה, אי-אפשר להסביר אחרת, כי היום שמעתי עדויות, גם בוועדת הפנים, גם בוועדת החוץ והביטחון.

אפי איתם: אי-אפשר להסביר איך זה קרה, אף אחד לא התכוון, אף אחד לא העריך, אף אחד לא רצה בזה.

אפי איתם: היו הצעות פשרה בשטח, בחברון הגיעו לפשרה ופה "התפלק" מין אירוע קשה כל כך בין האצבעות.

אפי איתם: אגב, אני יודע, אולי כאן המקום לשאול את השר לביטחון פנים שנכנס, אני יודע שגם הוא תמך בפשרה המוצעת.

אפי איתם: אין ברירה, העדויות כולן מופנות לראש הפירמידה של קבלת ההחלטות שהתעקש באותו לילה, ייקוב הדין את הראש, תיקוב האלה את הגולגולות, שלטון החוק של מדינת ייבחן בתשעת הבתים האלה בעמונה עם ממשלת מעבר בלתי מייצגת ערב בחירות.

אפי איתם: אני רוצה לומר לכם ובזה לסיים, היינו בסיור בנגב, העובדות הרי ידועות שם אבל כדאי לחזור עליהן, אני אומר אותן גם כשר השיכון לשעבר: בנגב יש כיום למעלה מ-16,000 מבנים בלתי חוקיים, מתוכם, למעלה מ-10,000 מבנים של בטון, וילות עם בריכות שחייה, על אדמות מדינה, ללא אישור, ללא מיתאר.

אפי איתם: יש 700 צווי בתי-משפט להריסת הבתים האלה ואין הורס.

אפי איתם: ואני אומר, כאן, על הבמה הזאת, בצדק אין הורס, כי לפעמים, אכיפת החוק לא יכולה להיות דרך החריר הצר של דוח טליה ששון.

אפי איתם: יש אחריות לאומית.

אפי איתם: צריך להבין, שביהודה ושומרון, כמו בנגב, בגליל, בלוד, בירושלים, יש בעיות בסדר-גודל לאומי שאי-אפשר לפתור עם סוסים ואלות.

אפי איתם: צריך לפתור אותן בהידברות, צריך לפתור אותן בשכל, בחקיקה רטרואקטיבית אם צריך, אבל – ואת זה אני אומר באופן חד-משמעי – אנחנו לא נסבול איפה ואיפה באכיפת שלטון החוק.

אפי איתם: אני מודע ומודיע, שיש בעיות קשות משני עברי "הקו הירוק", שאי-אפשר לפתור בגישה פשטנית, רדודה, שבסופה תישאלנה שאלות שאיש מאתנו לא ידע להשיב עליהן בפרספקטיבה של דפי ההיסטוריה המתהפכים.

אפי איתם: אני קורא להקמת ועדת החקירה, לא כדי למצוא אשמים, לא כדי – סליחה על הביטוי הבנאלי – "לדפוק" עכשיו מישהו, זה לא מה שאנחנו רוצים, זה לא יביא לנו סיפוק, איננו מחפשים נקמה.

אפי איתם: אנחנו מחפשים למנוע את הקרב הבא, הקשה עוד יותר, במלחמת אחים אפשרית שתהיה כתוצאה מאי-הבנת הסיטואציה והפיכתה לאיזו פעולת אכיפת חוק בנאלית, לא רלוונטית, שכולנו נצטער עליה.

אפי איתם: תודה רבה.

נסים דהן: תודה רבה.

נסים דהן: אחרונת הדוברים, חברת הכנסת זהבה גלאון.

זהבה גלאון: אדוני היושב-ראש, שמעתי את הדוברים לפני, אני חייבת להודות שמזמן לא ראיתי כאלה דמעות תנין ניגרות מחבורה של אנשים, שכל מטרתם, אבל כל מטרתם, היא לא הקרב על עמונה, והדרישה לוועדת חקירה היא לא דרישה על עמונה, כל מטרתם היא הקרב הבא.

זהבה גלאון: מזמן לא ראיתי קבוצה של אנשים צבועים, צבועים, אין דרך אחרת להגדיר את זה, שזועקים את זעקת הקוזק הנגזל, שמפירים את החוק ברגל גסה.

זהבה גלאון: אומר אפי איתם, הבעיה היא לא דוח-ששון, הבעיה היא לא משפטית.

זהבה גלאון: יש כאן פגיעה מתמשכת בשלטון החוק, ולא הממשלה ביקשה את הריסת תשעת הבתים.

זהבה גלאון: אני רוצה להזכיר לכם, עמונה לא פונתה, לא דובר על פינוי עמונה, דובר על הריסתם של אותם תשעה בתי קבע שבג"ץ הורה להרוס אותם אחרי עתירה של "שלום עכשיו".

זהבה גלאון: לא הממשלה קבעה את סדר-היום.

זהבה גלאון: בא בית-המשפט העליון ואמר, הפעילות שלכם היא פעילות לא חוקית.

זהבה גלאון: כל הניסיון הדמגוגי והזול להשוות את מה שקורה בשטחים, השתלטות על אדמות של פלסטינים, בנייה בלתי חוקית, למה שקורה בנגב או בגליל – בנייה בלתי חוקית היא בנייה בלתי חוקית, אבל יש הבדל בין אנשים שבונים על האדמה שלהם כי לא נותנים להם אישורי בנייה ותוכניות מיתאר לבין השתלטות וגזל וכיבוש של אדמות לא שלכם.

שאול יהלום: "אוהבי ערבים".

שאול יהלום: הרי פרסמתם בירוק.

זהבה גלאון: שמעתי עליך.

זהבה גלאון: חבר הכנסת שאול יהלום, זה כבר לא יעזור לך.

נסים דהן: נא לא להפריע.

נסים דהן: תודה.

זהבה גלאון: הבעיה הגדולה בעיני היא במערכת אכיפת החוק ובאי-מיצוי הדין עם כל אותם פורעים וכל אותם מתנחלים שמרשים לעצמם לירות על חיילים ולתת "בוקס" למח"ט בעין, ולפגוע באלוף שטרן בכותל, ברב של פיקוד מרכז – כל מה שהרשיתם לעצמכם.

זהבה גלאון: אם היועץ המשפטי לממשלה מבטל את כתבי האישום על כפר-דרום, אז מה הפלא שהרשיתם לעצמכם בעמונה להשליך בלוקים על חיילים?

זהבה גלאון: מה הפלא?

זהבה גלאון: אחר כך מספרים שאיזה סוס ורוכבו פגע במישהו.

זהבה גלאון: כל אחד הצטלם שם בשביל הפריימריס שלו.

צבי הנדל: איזה קשקוש.

צבי הנדל: את מסיתה.

זהבה גלאון: חבר הכנסת הנדל, הגיחוך הזה שלך לא יעזור לך.

זהבה גלאון: נמאסתם על הציבור, אתם לא הצלחתם לשכנע את הציבור, אז עכשיו אתם מבקשים להחליף את הדמוקרטיה.

צבי הנדל: ירד לך מנדט.

זהבה גלאון: מה אתם מבקשים?

זהבה גלאון: מה אתם מבקשים, להקים ועדת חקירה, לעשות פוליטיזציה של המשפט?

זהבה גלאון: וזבולון אורלב מדבר עכשיו על השוואה לעובדים זרים, לאלימות בספורט, לסחר בנשים.

זהבה גלאון: מה, יש כאן בעיה מערכתית?

זהבה גלאון: אם היה כאן כשל נקודתי של שוטרים שפעלו שלא כחוק, צריך לחקור את זה.

זהבה גלאון: אל תנסו להסיט את הדיון.

זהבה גלאון: אתם, חבורה של חברי כנסת והנהגת מועצת יש"ע ופרנסי ציבור, שבמקום להרגיע, אתם המסיתים הראשיים.

זהבה גלאון: חבר הכנסת בני אלון הוא הממריד הראשי.

זהבה גלאון: לא הצלחתם לשכנע את הציבור אז הוא מציע להחליף את השלטון, מציע להחליף את בית-המשפט העליון ואת הרמטכ"ל.

זהבה גלאון: אתם אלה שאחראים לכך שציבור של אנשים מתנכר לחוק במדינת ישראל.

זהבה גלאון: אתם מרשים לעצמכם לזרוק אבנים על חיילים ושוטרים.

שאול יהלום: פרסמתם בירוק, "מנותקים".

שאול יהלום: נכון כתבתם?

שאול יהלום: מ-נ-ו-ת-ק-י-ם.

זהבה גלאון: שאול יהלום, זבולון אורלב, צבי הנדל, בני אלון ואפי איתם, אתם תישאו בדין.

זהבה גלאון: אני אומרת לכם, דמם של אותם חיילים ושוטרים בראשכם.

צבי הנדל: את מסיתה.

נסים דהן: נא לא להפריע.

נסים דהן: חבר הכנסת הנדל, תודה.

זהבה גלאון: במשך הרבה מאוד זמן התרגלתם, שיש כאן הסכמה שבשתיקה וקריצת עין על-ידי הממשלות למיניהן שהיו כאן, עם הפעילות שלכם, עם הזרמות כספים לא חוקיים למאחזים לא חוקיים.

זהבה גלאון: במקום שתבוא הממשלה ותורה לפנות את המאחזים, היא מנסה להגיע לכל מיני הסכמים, ציפי לבני נפגשת עם ראשי מועצת יש"ע על מנת להלבין מאחזים בלתי חוקיים.

זהבה גלאון: הממשלה הזאת, כל זמן שהיא לא תוריד מאחז אחד, אי-אפשר לקרוא לה ממשלה מתוקנת.

זהבה גלאון: לא אחד, 120.

זהבה גלאון: ואם צריך לחקור משהו, צריך לחקור את ההתנהגות שלכם.

זהבה גלאון: אתם האחראים, אתם המסיתים.

זהבה גלאון: אתם הבאתם לכך שחיילים ושוטרים שמגינים עליכם חוששים לבוא.

זהבה גלאון: צה"ל יוצא מיצהר - - -

צבי הנדל: - - -

נסים דהן: חבר הכנסת הנדל, תודה.

זהבה גלאון: במקום שיעמידו לדין את אותם מתנחלים בריונים ביצהר שמכים חיילי צה"ל, אז מוציאים את צה"ל מיצהר?

זהבה גלאון: במקום שיעמידו לדין את כל אלה שזרקו אבנים ובלוקים על ראשי חיילים, את כל אלה שהתפרעו בכפר-דרום, בא היועץ המשפטי לממשלה וסוגר את התיקים של כפר-דרום.

זהבה גלאון: מה שיקרה עכשיו הוא שיסגרו גם את התיקים - - -

צבי הנדל: הכול שקר.

צבי הנדל: ההסתה שלך היא שקרית - - -

זהבה גלאון: אדוני היושב-ראש, השטח של עמונה הוכרז שטח צבאי סגור.

זהבה גלאון: אנשים נכנסו לשם בניגוד להכרזה על שטח צבאי סגור.

זהבה גלאון: בניגוד להכרזה, כי יש כאן קבוצה של אנשים שמתנהגים במשך שנים כאדוני הארץ, שחשבו שהכול מותר להם, שקיבלו גיבוי מקבוצה של חברי כנסת שנתנה להם להבין שיהיה בסדר.

זהבה גלאון: אתם תירקו, אתם תרביצו, אתם תתקפו חיילים ושוטרים, וזה יהיה בסדר.

זהבה גלאון: ויש היועץ המשפטי לממשלה, שממילא אחר כך, אחרי שתהלכו עליו אימים בכל הוועדות, יבטל את כתבי האישום.

זהבה גלאון: אתם החבורה המסוכנת.

זהבה גלאון: צריך לחקור את ההתנהגות שלכם ואת ההסתה שלכם.

צבי הנדל: בסדר, בסדר.

צבי הנדל: גם את ההסתה שלך צריך לחקור.

נסים דהן: תודה.

נסים דהן: נא לא להפריע, היא רוצה לומר לי, לא לך.

זהבה גלאון: אני רוצה להגיד לך, אדוני היושב-ראש - - -

צבי הנדל: כמה זמן היא מדברת?

נסים דהן: חבר הכנסת צבי הנדל, מותר לה לדבר עשר דקות.

צבי הנדל: כל מלה שלה זה עוד מנדט לנו.

צבי הנדל: תמשיכי.

זהבה גלאון: זה לא נעים לך, חבר הכנסת הנדל, כמו שנאמר:

זהבה גלאון: אל תתייראי לא מן הצדוקים ולא מן הפרושים, אלא מן הצבועים.

זהבה גלאון: זה מה שאתם – חבורה של צבועים.

זהבה גלאון: עולים כאן לדוכן אחד-אחד ומעזים לדרוש ועדת חקירה שתחליף את המערכת המשפטית?

זהבה גלאון: זה מה שאתם רוצים לעשות.

צבי הנדל: את צבועה.

זהבה גלאון: אדוני היושב-ראש, אין לי ציפיות מהקבוצה שיושבת כאן ודורשת ועדת חקירה.

זהבה גלאון: אין לי ציפיות, אני לא מתפלאת, הכול ידוע, הכול כתוב מראש, ככה הם התרגלו.

זהבה גלאון: אבל מפלגת העבודה, חברי במפלגת העבודה – אז זה נכון שעמד כאן על הדוכן אופיר פינס והכריז שהם יצביעו נגד הקמת ועדת חקירה, אבל מה קרה קודם?

זהבה גלאון: למה הם היו צריכים להיגרר אחרי הספין של המתנחלים וראשי מועצת יש"ע וחברי הכנסת מהימין?

זהבה גלאון: ברגעים האלה מפלגת העבודה היתה צריכה להתייצב ולומר, שאם יש משהו לחקור זה את ההתנהגות הבריונית, את ההפקרות שהיתה בשטחים במשך זמן, שהביאה לבנייה בלתי חוקית, שהביאה לעבירות פליליות.

זהבה גלאון: במקום שיעמידו לדין את כל אלה שהזרימו באופן לא חוקי כספים על-ידי ניצול המשרות שלהם במשרדי הממשלה, אתם מעזים לתבוע ועדת חקירה?

זהבה גלאון: מה שצריך לצאת מכאן, אדוני היושב-ראש, הוא ועדה לבדיקת השיהוי בפינוי המאחזים.

זהבה גלאון: אדוני שר הביטחון, אני קוראת לך, כנציג הבכיר בממשלה שמופקד על הנושא הזה, אתם צריכים להורות על פינוי המאחזים לאלתר.

זהבה גלאון: לאלתר.

זהבה גלאון: לא תהיה כאן חבורה שמאיימת.

זהבה גלאון: הציבור מאס בהם.

זהבה גלאון: די, הם אומרים, אי-אפשר לסבול את זה, אי-אפשר לראות את התמונות האלה.

זהבה גלאון: אתה, כמי שמופקד על מערכת הביטחון, צריך להורות לצה"ל ולמשטרה ביחד לפנות לאלתר את המאחזים הבלתי-חוקיים.

זהבה גלאון: לא לחכות לצווי בג"ץ, לא לחכות ל"שלום עכשיו" שתגיש עתירות לבתי-משפט.

זהבה גלאון: צריך להעיף אותם משם, ומייד.

זהבה גלאון: תודה רבה.

נסים דהן: תודה רבה.

נסים דהן: חברת הכנסת מלי פולישוק-בלוך, אחרונת הדוברים.

נסים דהן: שר הביטחון ישיב על כל הנושאים ביחד.

מל פולישוק-בלוך: אדוני היושב-ראש, ממלא-מקום ראש הממשלה או ראש הממשלה בפועל, אני לא זוכרת אף פעם את התואר המדויק - -

נסים דהן: שניהם נכונים.

מל פולישוק-בלוך: - - שרי הממשלה, שר הביטחון, השר לביטחון פנים, חברי חברי הכנסת, אנחנו עוסקים כאן בסיפור עצוב שהוא בעצם סיפור של אי-שמירת החוק והסדר במדינת ישראל.

מל פולישוק-בלוך: אנחנו עוסקים בסיפור שהוא בעצם התגלמותה של הפנאטיות, ובעיקרה פנאטיות דתית משיחית.

מל פולישוק-בלוך: היא רחוקה מאוד מערכי הציונות, כפי שאני למדתי מהורי וממחנכי.

מל פולישוק-בלוך: הסיפור של עמונה מעיד על שבר, בראש ובראשונה על שבר חינוכי-ערכי של אלפי בני-נוער שהתעמתו בכוח מופרז וחסר תקדים עם כוחות הביטחון.

מל פולישוק-בלוך: הסיפור הזה, אפשר בעצם לומר במלה אחת - נמאס, נמאס לנו.

מל פולישוק-בלוך: נמאס לנו שקומץ בעם מביא אותנו לשפוך ביהודה ושומרון עשרות מיליארדי שקלים.

מל פולישוק-בלוך: נמאס לנו שמיעוט בעם מביא אותנו למלחמת אחים ולשפיכות דמים מיותרת.

מל פולישוק-בלוך: נמאס לנו שחלק אחד בעם בז למי שבא לשמור ולהגן עליו ומתנהג אליו כאל האכזר שבאויבים.

מל פולישוק-בלוך: אני רוצה לומר לכם, ששוחחתי בימים האחרונים עם כמה קציני צה"ל ועם שוטרים שהיו שם.

מל פולישוק-בלוך: את הסיפורים ששמעתי לא שמעתי מעולם בשום הפגנה שהיתה במדינת ישראל, ואני השתתפתי בהרבה מאוד הפגנות במדינת ישראל.

מל פולישוק-בלוך: יש להבחין בין הפגנה חוקית, דמוקרטית, לגיטימית, לבין מה שהיה בעמונה, כי בעמונה חצו את כל הגבולות.

מל פולישוק-בלוך: בעמונה ראינו אירוע שהוא האלים ביותר שהיה אי-פעם בין מתנחלים, בין אזרחי מדינת ישראל לבין נציגי החוק במדינת ישראל.

מל פולישוק-בלוך: התוצאה החמורה היא שאזרחים מרימים יד על חיילים ושוטרים, שכל תפקידם, לשם כך הם נשלחו, להשליט סדר ולשמור על החוק.

מל פולישוק-בלוך: אירוע כזה עוד לא היה לנו.

מל פולישוק-בלוך: רק במזל לא נהרגו שם אנשים.

מל פולישוק-בלוך: שלא תחשבו שזו היתה התלהטות יצרים שיצאה מכלל פרופורציה ומכלל שליטה רגעית, מקומית.

מל פולישוק-בלוך: לא.

מל פולישוק-בלוך: הנערים והנערות נערכו למלחמה.

מל פולישוק-בלוך: הם נערכו למלחמה הזאת מבעוד מועד.

מל פולישוק-בלוך: חלק התבצרו על הגגות, חלק בתוך הבתים, חלק סביב הקירות.

מל פולישוק-בלוך: ההכנות היו מאוד קפדניות, מאוד מסודרות.

מל פולישוק-בלוך: הם מילאו את הגגות באבנים, בקונצרטינות, בדליי צבע, בוץ, מים, מה לא.

מל פולישוק-בלוך: כשהגיעו כוחות הביטחון, אחת הנערות הכריזה: חבר'ה, המלחמה על ארץ-ישראל מתחילה.

מל פולישוק-בלוך: אנחנו הטובים.

מל פולישוק-בלוך: השם אתנו.

מל פולישוק-בלוך: זה מזכיר לכם משהו?

מל פולישוק-בלוך: לי זה מזכיר משהו, אבל זה נמצא במקומות אחרים, מזרחה מאתנו, באירן.

מל פולישוק-בלוך: אז איפה היו המנהיגים הפוליטיים, חברי הכנסת, מנהיגי הדור, מנהיגי היישובים – הפוליטיים והרוחניים - הרבנים?

מל פולישוק-בלוך: ראיתי אתמול בטלוויזיה את הרבנים עם נשיא המדינה מדברים בצחות השפה, במתק שפתיים.

מל פולישוק-בלוך: אני מאמינה להם שהם מאוד מתכוונים, אבל מה קרה לצעירים שלהם?

מל פולישוק-בלוך: איפה "התפקשש" להם החינוך?

מל פולישוק-בלוך: למה הם לא עשו שום דבר כדי לרסן, כדי לשלוט, כדי לחנך נכון?

מל פולישוק-בלוך: למה בעצם הם עמדו שם, ואולי אפילו החמירו את המצב?

מל פולישוק-בלוך: איפה חבר הכנסת עם הפצע?

מל פולישוק-בלוך: כן, הוא ישנו.

מל פולישוק-בלוך: ליביתם את היצרים, התעמתתם בעצמכם עם כוחות המשטרה, הראיתם דוגמה שלילית לאותם בני נוער.

נסים דהן: לחבר הכנסת עם הפצע יש שם, חבר הכנסת אפי איתם.

מל פולישוק-בלוך: בכוונה לא רציתי לנקוב בשם.

מל פולישוק-בלוך: זה היה מתוכנן ומכוון.

מל פולישוק-בלוך: בזמן שהנערים המתבצרים השליכו על כוחות הביטחון אבנים, חצץ, ביצים, מוטות ברזל, ראשי המתנחלים, המנהיגים, עמדו מרחוק, בצד.

מל פולישוק-בלוך: ההורים - כמעט לא ראינו שם הורים של אותם בני נוער מחונכים.

מל פולישוק-בלוך: אלוף פיקוד המרכז יאיר נווה, שהיה האחראי העליון לתהליך הפינוי, האשים את ראשי יש"ע בהפגנת מנהיגות חלשה, כמעט בלתי קיימת.

מל פולישוק-בלוך: אני מצטטת: "ראיתי גגות שעליהם שרפו דגלי ישראל.

מל פולישוק-בלוך: אני לא רואה איך הנערים הללו, שהיום תוקפים שוטרים, מתגייסים לצבא.

מל פולישוק-בלוך: זה נוער מתנתק".

מל פולישוק-בלוך: אומר את זה אלוף בצה"ל שהיה במקום.

מל פולישוק-בלוך: אבל, כשחבר הכנסת, נבחר ציבור, שאמור לשמש דוגמה אישית לשמירת החוק ולהתנהגות בהתאם לכללים ולנורמות במדינה מתוקנת, קורא לפגיעה בשוטרים, הוא קורא - שימו לב - להחליף את בית-המשפט העליון - את זה שמעתי באוזני בהפגנה שהיתה ברחוב: להחליף.

מל פולישוק-בלוך: אנחנו נחליף את בית-המשפט העליון במדינת ישראל.

מל פולישוק-בלוך: כך אומר חבר הכנסת?

מל פולישוק-בלוך: איפה אנחנו חיים?

מל פולישוק-בלוך: זו תחילתה של אנרכיה.

רן כהן: אחרי זה מאשימים את המשטרה.

מל פולישוק-בלוך: אומר אחד הנערים: יצאנו מרוצים.

מל פולישוק-בלוך: אומנם לא ניצחנו, אבל טוב שהתחלנו להחזיר קצת מהכבוד העצמי שלנו.

מל פולישוק-בלוך: זה עניין של נקמה, אומר הנער, היה מגיע לחיילים לחטוף אבנים בראש.

מל פולישוק-בלוך: מגיע לחיילים, שבמשך כל כך הרבה שנים מגינים על החיים שלכם?

מל פולישוק-בלוך: זה מה שמגיע לחיילים שלנו?

מל פולישוק-בלוך: מה זה החיילים שלנו?

מל פולישוק-בלוך: זה אנחנו, זה הילדים שלנו, זה הבעלים שלנו, גם הבנות החיילות.

מל פולישוק-בלוך: באנו לפרוק משהו שלא פרקנו במשך הקיץ - ואני שוב מצטטת: בניגוד לגוש-קטיף, היום אבא שלי לא נמצא פה, אומרת אחת הנערות.

מל פולישוק-בלוך: אני יכולה לפעול מהדחף שמניע אותי.

מל פולישוק-בלוך: חבל שלא נפגעתם יותר, אומר אחד הנערים.

מל פולישוק-בלוך: חבל שאתם הולכים על הרגליים, חבל שנשארתם בחיים, אומר אחד הנערים לחייל המשרת במג"ב.

מל פולישוק-בלוך: החברים שלו מוסיפים: הגסטפו מגיע, "הייל היטלר" ומה לא?

מל פולישוק-בלוך: תגידו, איפה אנחנו חיים?

מל פולישוק-בלוך: זו מדינת ישראל?

מל פולישוק-בלוך: זה הנוער הציוני הדתי המשובח, שחברתי חברת הכנסת גילה פינקלשטיין תמיד מהללת כאן?

מל פולישוק-בלוך: זה החינוך?

מל פולישוק-בלוך: בני-הנוער היו משולה

מל פולישוק-בלוך: בים מהבית, בשנאה, שנאה לשלטון ולמערכת החוק.

מל פולישוק-בלוך: אבל אני לא מאשימה רק את בני-הנוער.

מל פולישוק-בלוך: אני כמעט שלא מאשימה את בני-הנוער.

מל פולישוק-בלוך: האצבע מופנית למחנכים של הדור הצעיר - לרבנים, למורי הדרך וכמובן להוריהם.

מל פולישוק-בלוך: הם הטעו את בני-הנוער.

מל פולישוק-בלוך: הם נתנו להם להאמין שהם נמצאים במבוי סתום, וכי אפשר לנצח אך ורק באמצעות האלימות.

מל פולישוק-בלוך: במשך שנות דור עשו כאן שטיפת מוח לבני-הנוער.

מל פולישוק-בלוך: חינכו אותם לקידוש אבנים, לקידוש ההלכה ולא לשמירת החוק והדמוקרטיה.

מל פולישוק-בלוך: והיום הם לא מבינים, המחנכים הדגולים, שהגולם קם על יוצרו, יוצרו וגם יצרו.

ראובן ריבלין: מי שיש לו יצר, לא יכול להיות גולם.

מל פולישוק-בלוך: זו תוצאה מסוכנת וחמורה ביותר, כי כפי שאמרתי, בני-הנוער האלה הם החיילים של המחר, הם המנהיגים של העתיד.

מל פולישוק-בלוך: ואני שואלת, איזה עתיד יש לנו עם בני-נוער שאיבדו כל צלם של אנושיות וכל ערך ומוסר.

מל פולישוק-בלוך: אדוני יושב-ראש הכנסת, תוצאות הפינוי מעמונה חמורות ביותר, אבל חמורות מכך ההשלכות של האירוע, משום שאנחנו מדברים על בני נוער שלא יודעים להבחין בין טוב לרע, שאין להם הבחנה בסיסית ערכית, שאמורה להיות לכל בר-דעת.

מל פולישוק-בלוך: ואם בני-הנוער בחברה הישראלית יאבדו הבחנה זאת, יש כאן סכנה לצלם האנושי שלנו כחברה מתקדמת, כחברה פתוחה, כחברה דמוקרטית, כמדינה דמוקרטית.

מל פולישוק-בלוך: אבל, אדוני ראש הממשלה, הטענות שלי מופנות גם אליך ואל שר הביטחון ואל הממשלה, משום שלמרות כל מה שאמרתי ונוסף על כל מה שאמרתי, אין לי ספק שהפינוי היה בעל אופי ראוותני מדי.

מל פולישוק-בלוך: הוא הריח ריח בחירות.

מל פולישוק-בלוך: הוא הריח ריח בחירות מטעם ראש הממשלה אהוד אולמרט.

מל פולישוק-בלוך: יש לי תחושה רעה של שימוש בפרובוקציה מצד גורמים פוליטיים, שארגנו את הפרובוקציה הזאת.

מל פולישוק-בלוך: יש לי תחושה, שיותר משראש הממשלה בפועל רצה כל כך לשמור על החוק, הוא רצה להראות לכולנו שיש כאן בעל-בית שיש לו כוח.

מל פולישוק-בלוך: אני חוזרת ואומרת, הביקורת הזאת המופנית אל אולמרט ואל הממשלה, לא מפחיתה מחובתנו כולנו, חברי הכנסת, לגבות ולחזק את כוחות הביטחון ואת גורמי אכיפת החוק במדינת ישראל.

מל פולישוק-בלוך: חובתנו כנבחרי הציבור לאחות את החוטים, לאחות את הקרעים באותו קו תפר שהולך ונפרם, לאחות – למרות כל מה שאמרתי ובגלל כל מה שאמרתי - את הקרע שיש בינינו לבין הציונות הדתית לבין מדינת ישראל, להחזיר לבני-הנוער את האמון במשטרה, בפרקליטות, במערכת בתי-המשפט ובג"ץ כמי שמייצג נאמנה ובצורה הוגנת את שלטון החוק במדינת ישראל.

מל פולישוק-בלוך: מדינת חוק אינה יכולה להרשות לעצמה שאזרחים יתייחסו בצורה כזאת לשוטריה ולחייליה, ואנחנו לא נהיה סבלניים למי שברגל גסה מפר את החוק.

מל פולישוק-בלוך: אסור לנו להסכים לחינוך להפקרות - כפי שאמרתי - שהנערים והנערות האלה קיבלו מהרבנים ומהמחנכים שלהם.

מל פולישוק-בלוך: פינוי עמונה היה פינוי של מאחז קטן, רק תשעה בתים.

מל פולישוק-בלוך: אנחנו נעמוד בשבועות ובחודשים הקרובים בפני פינוי של עשרות מאחזים נוספים.

מל פולישוק-בלוך: אנחנו חייבים ללמוד את לקחי עמונה.

מל פולישוק-בלוך: אנחנו לא יכולים להרשות לעצמנו פינוי נוסף שיגבה 200 פצועים לשני הצדדים, חס וחלילה.

מל פולישוק-בלוך: כולנו, כל הגורמים המעורבים, הדרג הפוליטי, חברי הכנסת, הממשלה, המנהיגות בשטח, כוחות הביטחון, כולם צריכים לפעול בתבונה.

מל פולישוק-בלוך: מצד אחד למגר תופעות של אלימות, לגבות ולחזק את כוחות הביטחון, אך גם לפעול בשום שכל לאיחוי הקרע ולדיאלוג בין כל הצדדים.

מל פולישוק-בלוך: אם לא נעשה כן, לא נמלא את תפקידנו הציבורי לשמור על הדמוקרטיה שלנו ועל החברה שלנו.

מל פולישוק-בלוך: אם לא נעשה כן, הפנאטיות המשיחית והשנאה היוקדת ישתלטו עלינו, יהרסו אותנו מבפנים וידרדרו אותנו לתהום הרשע, השחור והרוע.

מל פולישוק-בלוך: שימו לב לכך.

מל פולישוק-בלוך: תודה רבה.

ראובן ריבלין: תודה רבה.

ראובן ריבלין: אדוני ראש הממשלה, רבותי חברי הכנסת, נתבקשתי על-ידי אחד מסגני יושב-ראש הכנסת לשמש סגן מטעמו.

ראובן ריבלין: משום שאין מישהו שימלא את התפקיד, אני אנהל את הישיבה.

ראובן ריבלין: אני אשתדל לעשות זאת באובייקטיביות הרבה ביותר.

ראובן ריבלין: רבותי חברי הכנסת, עד כאן בנושא עמונה.

ראובן ריבלין: האם כבוד שר הביטחון מבקש לענות, מלבד עמונה, גם על נושא ה"חמאס" באותה נשימה?

שאול מופז: - - -

ראובן ריבלין: יחד.

חיים אורון: למה יחד?

חיים אורון: מה פתאום יחד?

קריאה: - - -

ראובן ריבלין: רבותי, קודם כול, היו דברים מעולם.

ראובן ריבלין: נכון שכאשר סער היה יושב-ראש הקואליציה הוא היה מסביר לי שהשר יענה על הכול יחד.

ראובן ריבלין: עכשיו הוא מסביר לי, כיושב-ראש הליכוד, שהוא צריך לענות בנפרד, ולכן אני לא אחרוג ממנהגי.

ראובן ריבלין: אדוני שר הביטחון, קיימות כל ההצעות עד רגע זה בעניין עמונה, ויש הצעה נוספת בנושא ה"חמאס".

ראובן ריבלין: האם אדוני רוצה להשיב על עמונה או להשיב על שני הנושאים ביחד?

שאול מופז: פעם אחת.

גדעון סער: אדוני היושב-ראש, סגן ראש הממשלה ושר החוץ לשעבר יודע שהוא מצביע על עמונה, ואחר כך הוא עולה להציג את הנושא הבא.

גדעון עזרא: הודיעו על זה בתחילת הישיבה.

גדעון סער: לא הודיעו שמאחדים נושאים.

גדעון סער: הוא יודע שמזעיקים אותו להצבעה על עמונה, ואחרי שהוא מצביע על עמונה, הוא מציג את הנושא הבא.

גדעון סער: לכן, איך אפשר לאחד את הנושאים?

חיים אורון: אדוני יושב-ראש האופוזיציה, ככה זה באופוזיציה, תתרגל למצב החדש.

ראובן ריבלין: רבותי חברי הכנסת, מכל מלמדי השכלתי ומיושב-ראש הקואליציה ברוב ימות הכנסת הזאת למדתי.

ראובן ריבלין: הואיל וחבר הכנסת סילבן שלום אינו נוכח כאן - אלא אם כן אתם רוצים לנמק את עניין ה"חמאס", השר יענה ולאחר מכן נעבור לפרק הממשלה.

ראובן ריבלין: אם אתם רוצים עכשיו להעלות את הנושא, השר רשאי, על-פי ההחלטות שלי בעבר, על-פי דרישת יושבי-ראש הקואליציה, שהיה אחד מהם גדול מכולם - - -

קריאה: - - -

ראובן ריבלין: האם חבר הכנסת סילבן שלום מתכוון להעלות את הנושא שלו?

גדעון סער: אדוני היושב-ראש, אני חוזר ואומר, שחבר הכנסת סילבן שלום, על-פי מה שמקובל בבניין הזה, יודע שלאחר שהוא מביע את עמדתו העקרונית בסוגיית עמונה, מגיע הנושא שהוא צריך להציג.

ראובן ריבלין: הבנתי את אשר אמרת.

ראובן ריבלין: גם הייתי כאן נוכח מתחילת הישיבה.

ראובן ריבלין: שר הביטחון הודיע שהוא יענה על כל ההצעות לסדר-היום יחד.

חיים אורון: אדוני היושב-ראש, ההנחה היא שחבר הכנסת נמצא במליאה כל הזמן.

ראובן ריבלין: אני יודע, בעיקר אם הדבר אמור לגבי חבר הכנסת חיים אורון.

חיים אורון: ולכן הוא צריך להיות מוכן להעלות הצעה לסדר-היום כל הזמן.

חיים אורון: שמעתי את הנאום הזה מחבר הכנסת גדעון סער יותר מפעם אחת.

ראובן ריבלין: חבר הכנסת חיים אורון, ההנחה לגביך איננה ניתנת לסתירה, אבל לגבי רבים מחברי הכנסת היא ניתנת לסתירה.

חיים אורון: זה היה תקדים - - -

קריאה: גם לגבי.

ראובן ריבלין: ובכן, תמו הצעות לסדר-היום - - -

זבולון אורלב: אני רוצה להעיר.

ראובן ריבלין: חבר הכנסת אורלב, בבקשה.

זבולון אורלב: אדוני היושב-ראש, לפי סעיף 90 לתקנון הכנסת, בנושא הצעות לסדר-היום: היו מספר הצעות בנושא אחד או הצעות שונות באותו עניין, רשאי נציג הממשלה לדבר במעמד אחד על ההצעות כולן או על חלק מהן וכו'.

ראובן ריבלין: הואיל והעניין הוא עניין ביטחוני, גם בנושא ה"חמאס" וגם - - - חבר הכנסת יהלום, זו זכותו.

ראובן ריבלין: הודיעה לי הממשלה - - -

זבולון אורלב: זו גמישות - - -

ראובן ריבלין: הבנתי.

ראובן ריבלין: הודיעה לי הממשלה, שהמשיב על ההצעות לסדר-היום, המתייחסות לפינוי של מאחז עמונה כמו גם לנושא עליית ה"חמאס" והבחירות, הוא שר הביטחון, והוא רואה ורוצה להציג את כל עמדותיו מקשה אחת, וזו זכותו, על-פי נוהג שקנה לו מקום בכנסת השש-עשרה.

ראובן ריבלין: ייתכן מאוד שאנחנו צריכים לחזור בנו מההתנהגות שאנחנו נהגנו.

ראובן ריבלין: אני מזמין את שר החוץ וסגן ראש הממשלה לשעבר, חבר הכנסת היום והשר לעתיד, חבר הכנסת סילבן שלום, לבוא ולנמק את הצעת הליכוד לסדר-יום בעניין ה"חמאס".

ראובן ריבלין: אדוני, בבקשה.

חיים אורון: יש משהו שאנחנו לא יודעים בעניין שרים לעתיד?

אראלה גולן: - - -

ראובן ריבלין: אני הבעתי רק תקווה.

ראובן ריבלין: דרך אגב, חבר הכנסת חיים אורון, השר לשעבר, ובאמת אין אדם שמברך אותך באופן אישי יותר ממני, והשר לעתיד.

ראובן ריבלין: מה?

רן כהן: איך מנית את אופיר ואת סילבן שלום - - -

ראובן ריבלין: אמרתי לחבר הכנסת אופיר פינס שאם הוא לא יהיה - בדרך כלל, התחזיות שלי בכל מה שקשור לאחרים היו נכונות.

ראובן ריבלין: לגבי, היתה לי קצת בעיה.

רן כהן: מתי - - -

סילבן שלום: חבר הכנסת רן כהן, גם אתה רוצה?

סילבן שלום: תגיד גם לגבי חבר הכנסת רן כהן, כדי שלא יהיו בעיות.

רן כהן: בואו ונלך לנושא ה"חמאס".

גדעון סער: זה היה - - - בפיליבסטר - - -

סילבן שלום: אמרו שקודם כול עונים.

סילבן שלום: זה שינוי הכללים.

גדעון סער: - - - הסכמה - - -

ראובן ריבלין: לצערי הרב, גם כבוד השר ביקש ממני בעבר לענות על שלוש הצעות לסדר-יום שלא היו קשורות.

סילבן שלום: זה נכון.

ראובן ריבלין: דרך אגב, דווקא ממלא-מקום ראש הממשלה דהיום, ראש הממשלה בפועל, היה אומר: אני, כשר, רוצה לענות על כל דבר בנפרד.

ראובן ריבלין: זו היתה זכותו.

ראובן ריבלין: חבר הכנסת סילבן שלום, בבקשה.

סילבן שלום: אדוני היושב-ראש, חברי הכנסת, ביום רביעי לפני שבועיים התחוללה רעידת אדמה באזורנו: ה"חמאס" ניצח בבחירות ועלה לשלטון.

סילבן שלום: נפל דבר בישראל, שכבר נותן את אותותיו - ערעור הביטחון הלאומי, האישי, כמו גם הכלכלי.

סילבן שלום: השתתפות ה"חמאס" בבחירות מוטלת על ממשלת ישראל, על אבו-מאזן ועל הקהילייה הבין-לאומית.

סילבן שלום: ביום שלאחר האירוע המצער שקרה לראש הממשלה שרון, שכולנו מאחלים לו כמובן בריאות מלאה ורפואה שלמה, התכנסנו בבוקר לישיבת ממשלה דחופה שלא מן המניין, שבה נמסרה לממלא-מקום ראש הממשלה אהוד אולמרט הסמכות לפעול בשם ראש הממשלה.

סילבן שלום: אמרתי אז, בישיבה, שאנחנו בזמן הזה, בעת הזאת, עושים את הכול כדי לתת את הגיבוי הנדרש לממלא-מקום ראש הממשלה.

סילבן שלום: עוד באותו יום, כעבור שעות אחדות, נפגשנו לישיבת עדכון מדיני, שבה מסרתי לממלא-מקום ראש הממשלה כמה עדכונים ואמרתי לו שהנושא הראשון שיעמוד על סדר-יומו הוא קיום הבחירות במזרח-ירושלים.

סילבן שלום: תיארתי לו את השתלשלות הדברים ואת ההחלטה שקיבל ראש הממשלה שרון, שלפיה לא יתקיימו בחירות במזרח-ירושלים אם ה"חמאס" משתתף בבחירות.

סילבן שלום: אמרתי לו גם שזו עמדתי ואני מתנגד באופן נחרץ לקיום הבחירות במזרח-ירושלים.

סילבן שלום: ההחלטה האומללה, לאפשר את קיום הבחירות, היתה כמובן זו שבסופו של דבר גרמה לעליית ה"חמאס".

סילבן שלום: גם אבו-מאזן עצמו ציפה שממשלת ישראל תוציא את הערמונים מהאש.

סילבן שלום: גם אבו-מאזן עצמו רצה שישראל תקבע שאין בחירות במזרח-ירושלים, כדי שהוא יוכל לעשות את מה שנדרש ממנו - לא לקיים את הבחירות.

סילבן שלום: אבל, גם הוא אין לו להלין אלא על עצמו.

סילבן שלום: לפני חודשיים, שלושה חודשים, כאשר פגשתי את אבו-מאזן בתוניס, פעמיים, אמרתי לו שלא יאפשר ל"חמאס" להשתתף בבחירות כי הם ייקחו את השלטון.

סילבן שלום: אבל, מעבר לזה, אנחנו בממשלה, אנחנו במשרד החוץ, החלטנו על קיום מבצע מדיני שיסביר לכל העולם מדוע אין לאפשר ל"חמאס" להשתתף בבחירות.

סילבן שלום: דיווחתי על כך גם בישיבות הממשלה לגבי ההתקדמות באותו מבצע מדיני שהתחלנו בו.

סילבן שלום: המבצע המדיני הזה כלל מסירת חוברת שהוכנה ונכללו בה האמנה של ה"חמאס" וההסכמים שמונעים מה"חמאס" להשתתף בבחירות - הסכמי אוסלו, הבנות שארם- א-שיח' ומפת הדרכים.

סילבן שלום: שמונה חודשים, בכל פגישה שקיימנו עם מנהיגי האזור, ולא רק אנחנו, גם ראש הממשלה וגם ממלא-מקום ראש הממשלה וגם שר הביטחון, כל אחד שנפגש עם מנהיגי העולם שהגיעו לכאן או בחו"ל, מסר את עמדת ממשלת ישראל שלפיה ישראל מתנגדת להשתתפות ה"חמאס" בבחירות.

סילבן שלום: זו היתה עמדת ממשלת ישראל שנמסרה על-ידי כל ראשיה לכל אחד מהמנהיגים בעולם שנפגשנו אתו.

סילבן שלום: השגרירויות בעולם הונחו למסור למשרדי החוץ, שם בעולם, את עמדת ממשלת ישראל.

סילבן שלום: אבל, החליטה ישראל לאפשר את קיום הבחירות, למרות השתתפות ה"חמאס" ולמרות האמנה שלו.

סילבן שלום: באמנה שלו נכתב במפורש שלישראל אין זכות קיום.

סילבן שלום: נכתב במפורש שישראל צריכה להיעלם מהמפה.

סילבן שלום: אדוני היושב-ראש, לא רק זה, אלא נאמר שם שהשטח שעליו קיימת מדינת ישראל אינו שטח פלסטיני ואפילו לא שטח ערבי.

סילבן שלום: מדובר בשטח ששייך לכל מוסלמי באשר הוא, ולפיכך אין אף מוסלמי, יהיה זה מלך, נשיא או ראש הממשלה, אשר יש לו סמכות לוותר על השטח הזה.

סילבן שלום: אדוני היושב-ראש, ישראל שחררה במו-ידיה את הפלסטינים מקיום התחייבויותיהם שלהם.

סילבן שלום: בהתחייבויות שלהם נאמר במפורש, וכך נחתם בהסכמי אוסלו, שארגון שקורא להשמדתה של מדינת ישראל לא יורשה להשתתף בבחירות.

סילבן שלום: למרות זאת, ישראל אפשרה את קיום הבחירות ואת עליית ה"חמאס".

סילבן שלום: אבל, התגובות בעולם היו תגובות של זעם.

סילבן שלום: בעולם כולו נאמר במפורש שלא יקיימו מגעים עם ה"חמאס" ולא יעבירו את הכספים ל"חמאס" כל עוד אין הוא מכיר בקיומה של מדינת ישראל.

סילבן שלום: והנה, ההחלטה הראשונה של הממשלה היתה לא להעביר את הכספים, אבל עברו להם ארבעה ימים בלבד, וביום מצמרר, שבו נהרגה כנרת בן-שלום, ללא שום רגישות, הוחלט על הזרמת הכספים.

סילבן שלום: אדוני היושב-ראש, כאשר אהוד ברק היה ראש הממשלה, כאשר החלו אירועי האינתיפאדה, הוא החליט אז להפסיק את הזרמת הכספים ל"חמאס".

סילבן שלום: במשך שנתיים ימים לא הסכימה ישראל להעביר כספים.

סילבן שלום: ערפאת נכנע ללחץ למנות ראש ממשלה, ומונה ראש ממשלה חדש, אבו-מאזן, ומונה שר אוצר חדש, סלאם פיאד, ולאחר משא-ומתן ארוך עם ארצות-הברית ולאחר שהוחלט על פיקוח של שישה משרדי רואי-חשבון, כדי לוודא שהכספים לא יועברו לטרור, החליטה ממשלת ישראל לחדש את העברת הכספים.

סילבן שלום: אבל, הנה כאן, לפני שה"חמאס" אפילו שינה פסיק מאמירותיו ומטעמו, החליטו להעביר את הכספים ל"חמאס".

סילבן שלום: העברת הכספים הזאת ביום הפיגוע בפתח-תקווה מצביעה על חוסר דרך.

סילבן שלום: היא מצביעה על כך שבעצם רוצים לעבור רק את השבוע הקרוב ורוצים לעבור רק את השבועיים הקרובים.

סילבן שלום: אדוני היושב-ראש, רק בשבת שמענו את חאלד משעל מודיע שהדבר הראשון שהם יעשו יהיה להקים את צבא פלסטין כדי שהצבא הזה יגרש את הכובשים - לא מיהודה ושומרון, חלילה, אלא הוא יגרש את הכובשים מירושלים, מתל-אביב, מחיפה ומבאר-שבע.

סילבן שלום: הכספים האלה, שאמורים לעבור, אמורים לממן את משכורות כוחות הביטחון של הצבא החדש שכל תפקידו הוא לגרש אותנו מכאן.

סילבן שלום: זה נשמע לכם הגיוני?

סילבן שלום: הרי זה דבר מטורף.

סילבן שלום: האם ג'ורג' בוש היה עושה דבר כזה?

סילבן שלום: האם טוני בלייר היה עושה דבר כזה?

סילבן שלום: האם ז'אק שיראק היה עושה דבר כזה - להעביר כספים לארגון שרוצה להשמיד את המדינה שלו?

סילבן שלום: לכן, אדוני היושב-ראש, זה לא רק להעביר את הכסף למשכורות לכוחות הביטחון, אלא זה גם לממן את כספי מערכת החינוך, את המורים - המורים שבמערכת החינוך של ה"חמאס" מלמדים שהיהודים הם לא בני-אדם, שהם חיות.

סילבן שלום: אנחנו חיות?

סילבן שלום: היהודים?

סילבן שלום: הכספים האלה ילכו למה?

סילבן שלום: - לתשלום אותן משכורות.

סילבן שלום: אדוני היושב-ראש, הרי ברור שאין איש בעולם שיהיה יותר ישראלי מישראלי.

סילבן שלום: הנה, כבר אתמול החליטה בריטניה להעביר כספים לרשות הפלסטינית אף שה"חמאס" נמצא בשלטון.

סילבן שלום: האם מישהו ציפה אחרת?

סילבן שלום: האם מישהו ציפה שכאשר ממשלת ישראל תעביר את הכספים יהיה מישהו בעולם שלא יעשה את זה?

סילבן שלום: אדוני היושב-ראש, אני רוצה להגיד לך וגם לך, אדוני ממלא-מקום ראש הממשלה: אתם, בהחלטה הזאת, מנעתם את המהלך של ידידי ישראל בקונגרס.

סילבן שלום: ידידי ישראל בקונגרס בימים האלה מחוקקים חוק שימנע את העברת הכספים ל"חמאס".

סילבן שלום: והנה, מה קורה?

סילבן שלום: כשישראל מעבירה את הכספים, כשבריטניה רצה אחריה להעביר את הכספים, ידידי ישראל בקונגרס נמצאים מבוישים ולא יודעים מה לעשות.

סילבן שלום: הם, שחשבו שהם הולכים לעזור למדינת ישראל, פתאום רואים, והם לא מאמינים, שהולכים להעביר את הכספים ל"חמאס" שרוצה להקים צבא לגרש אותנו ולממן את מערכת החינוך שמלמדת את הילדים להיות שהידים.

סילבן שלום: אדוני היושב-ראש, יש ניסיון מגוחך לגמד את עליית ה"חמאס" לשלטון.

סילבן שלום: אומרים: בעצם, מה זו עליית ה"חמאס"?

סילבן שלום: זה שום דבר, כלום.

סילבן שלום: גם אצלנו כבר נשמעו קולות של "אולי נתחיל לדבר עם ה'חמאס'".

סילבן שלום: הרי זה פשוט דבר מטורף.

סילבן שלום: ה"חמאס", שקורא כל יום להשמדת מדינת ישראל ואומר כל יום שהוא לא יכיר במדינת ישראל, זה ה"חמאס" שמקבל את התמיכה הגדולה ביותר, מאיפה?

סילבן שלום: כאן מאתנו, על-ידי זה שמאפשרים להם להשתתף בבחירות ומאפשרים להם לנצח את הבחירות ונותנים להם את הכספים.

סילבן שלום: אדוני היושב-ראש, מה אומרים?

סילבן שלום: - מעבירים את הכספים עכשיו לשבועיים, כאילו הכסף הזה לא יישאר בקופת הרשות הפלסטינית כאשר ה"חמאס" יהיה בשלטון.

סילבן שלום: אבל, עכשיו בכלל יש איזה ניסיון לתרגיל חדש - אולי להשהות את הקמת הממשלה החדשה עד אחרי הבחירות כדי שלא ליצור בעיה אולי לממשלה כאן.

סילבן שלום: זה מזכיר לי את המהלכים אחרי פיגועי פברואר-מרס ב-1996, כאשר הנשיא דאז קלינטון ושמעון פרס כראש ממשלת ישראל דאז רצו לערפאת ואמרו לו: תפסיק את הדבר הזה.

סילבן שלום: אנחנו נפסיד את הבחירות.

סילבן שלום: אבל אז הוא עשה מעשים.

סילבן שלום: אז הוא עצר 1,000 איש מאנשי ה"חמאס", הרג 18 מהם, גילח להם את הזקנים, ועשה כל מה שנדרש.

סילבן שלום: פה אבו-מאזן לא עשה דבר ואמר להם להסכים להפסקת אש, ל"הודנה" ואחרי זה ל"תהדיה", וקרא להם להצטרף לממשלה ולהשתתף בבחירות.

סילבן שלום: הוא כל הזמן חיכה שישראל תוציא לו את הערמונים מהאש.

סילבן שלום: אבל, לא מיניה ולא מקצתיה.

סילבן שלום: אדוני היושב-ראש, אפשר לנסות לרמות את כל העולם ולהדגיש שעליית ה"חמאס" היא לא משהו, אבל את השווקים הפיננסיים אי-אפשר לרמות.

סילבן שלום: מה לעשות?

סילבן שלום: מאז עליית ה"חמאס" לשלטון השווקים הפיננסיים מגיבים בחומרה רבה.

סילבן שלום: יש ירידה מתמשכת בבורסה, הדולר הולך ומטפס כלפי מעלה, מתוך ידיעה ברורה שקורה כאן משהו.

סילבן שלום: משקיעי חוץ נותנים הערכות מחדש של המצב והולכים לצמצם את ההשקעות שלהם בשוק ההון הישראלי או בהשקעות מסוג אחר.

סילבן שלום: לכן, המצב עכשיו יחזיר אותנו 50 שנה לאחור.

סילבן שלום: אחרי שהצלחנו, במשך תקופה ארוכה, להכניס את ה"חמאס" לרשימת ארגוני הטרור, במאמצים אדירים, מה אנחנו נראה בתוך זמן קצר?

סילבן שלום: - את העולם מגיע ואומר: אין ברירה.

סילבן שלום: הם נבחרו בבחירות דמוקרטיות.

סילבן שלום: נצטרך לדבר אתם.

סילבן שלום: כך קרה עם ה"חיזבאללה".

סילבן שלום: אבל, כאן ממשלת ישראל גרמה לזה במו-ידיה, כי ההחלטה לאפשר את קיום הבחירות לאחר עזיבת שרי הליכוד הביאה לכך שה"חמאס" הגיע לשלטון וניצח.

סילבן שלום: את זה לא יהיה אפשר למחוק.

סילבן שלום: ההחלטה היא של ממשלת ישראל.

סילבן שלום: אין לאיש לבוא ולהלין אלא על עצמו, אם לישראל, אם לאבו-מאזן ואם לקהילייה הבין-לאומית שדחפה את הממשלה ואת אבו-מאזן - קָיְימו את הבחירות - אף שהם ידעו שמדובר בניגוד גמור להתחייבויות הפלסטיניות.

סילבן שלום: אבל, אדוני היושב-ראש, העברת הכספים היא שיא השיאים של קהות החושים, כי כל העברת הכספים מקורה בהסכמי אוסלו שנחתמו ב-1993 ולאחר מכן בהסכמי פריס ב-1995.

סילבן שלום: אבל, באותם הסכמים, שלפיהם מעבירים את הכסף, נאמר במפורש ששום ארגון שקורא להשמדת ישראל לא יוכל להשתתף בבחירות.

סילבן שלום: אז, הם לא מקיימים את ההסכמים והם לא עושים את מה שנדרש מהם, אבל אנחנו רצים ונותנים את הכסף, בהתאם לְמה?

סילבן שלום: - להסכמי אוסלו.

סילבן שלום: זה פשוט דבר שלא ייתכן.

סילבן שלום: העובדה שהסכמי אוסלו קבעו שאף ארגון שקורא להשמדת ישראל לא ישתתף בבחירות, קיימת, וזה כתוב שחור על גבי לבן.

סילבן שלום: כיצד רוצה ישראל לקיים את ההתחייבות אף שהם הפירו את ההתחייבות ברגל גסה?

סילבן שלום: זה דבר שפשוט לא ניתן להבינו.

סילבן שלום: אדוני היושב-ראש, המדיניות של ממשלת ישראל עד לאחרונה היתה לחזק את המתונים ולבודד את הקיצונים ולהחלישם.

סילבן שלום: כך היה בנוגע לסוריה, שם גם הודות למאמצי ממשלת ישראל הצלחנו להביא לקבלת ההחלטה להוצאת הכוחות הכובשים של סוריה מלבנון.

סילבן שלום: כך גם בנוגע לאירן, וההחלטה האחרונה שהתקבלה בסוכנות הבין-לאומית לאנרגיה אטומית היא תולדה של מאמץ דיפלומטי של שלוש שנים שבסופו של דבר צלח והעביר את התיק האירני למועצת הביטחון.

סילבן שלום: אדוני היושב-ראש, האמירה כאילו עכשיו יש לעשות ולחזק את אבו-מאזן היא פשוט מאוחרת ואיננה במקומה.

סילבן שלום: הניסיון הקלוש והמאוחר מדי לחזק את אבו-מאזן אחרי שהפור נפל, אחרי שהמערכה הוכרעה, הוא מגוחך וחסר כל תוחלת.

סילבן שלום: אבו-מאזן נכשל בשיא כוחו, כאשר סירב לקבל את ההחלטה האסטרטגית לפרק את תשתיות הטרור.

סילבן שלום: וכעת, משנשמט הבסיס הפוליטי מתחת לקרקע השלטונית שעליה הוא התנדנד, אין לו שום סיכוי, על אחת כמה וכמה אם יבחר לפעול כמריונטה הנשלטת בידיהם של חאלד משעל וחבר מרעיו.

סילבן שלום: במציאות שכזאת, אדוני היושב-ראש, צריך להיות עיוור - עיוור - כדי להחליט על העברת כספים לממשלתו, והדבר יכול להוות אולי תירוץ להשתקת המצפון של הממשלה, בהחלטתה האומללה והשערורייתית.

סילבן שלום: הרי כולנו יודעים לאן יעבור הכסף ולמה הוא ישמש.

סילבן שלום: הרצון של ממשלת ישראל להציג מצג שווא של מנהיגות, של אחריות, ערב בחירות, עלול לעלות לכולנו ביוקר רב.

סילבן שלום: האם זוהי מנהיגות?

סילבן שלום: האם זהו חוסן שלטוני?

סילבן שלום: האם זוהי הריבונות הישראלית בירושלים?

סילבן שלום: זוהי קריסה טוטלית של תפיסת הביטחון והמדיניות הישראלית שהובילו אותנו לאורך שנות דור, קריסה שממשלת ישראל נושאת באחריות לגביה.

סילבן שלום: אדוני היושב-ראש, חייבים לעצור את הסחף הזה, חייבים להתעשת ולהפנים שהמציאות סביבנו השתנתה לבלי הכר.

סילבן שלום: אנחנו כבר הבנו זאת, העם כבר מבין את זה, אבל שרי ממשלת ישראל כנראה עדיין לא הפנימו זאת.

סילבן שלום: תודה רבה.

ראובן ריבלין: תודה רבה לחבר הכנסת סילבן שלום, סגן ראש הממשלה לשעבר.

ראובן ריבלין: כבוד שר הביטחון ישיב על כל ההצעות, אשר חלקן נוגע לעמונה עם בקשה להקמת ועדת חקירה, חלקן נוגע לעמונה בלי בקשה לוועדת חקירה, ובנושא ה"חמאס".

ראובן ריבלין: בבקשה, אדוני.

ראובן ריבלין: לאחר דברי השר אנחנו נקיים שלוש מערכות הצבעות; הצבעה אחת תכלול שלוש הצעות בעניין ועדת החקירה.

ראובן ריבלין: לאחר מכן נמשיך הלאה.

ראובן ריבלין: בבקשה.

ראובן ריבלין: חבר הכנסת אופיר פינס, לפי דרישתך, הוצגה בפני חוות דעת - אם אדוני רוצה לראות אותה.

ראובן ריבלין: כבוד שר הביטחון, בבקשה.

שאול מופז: אדוני היושב-ראש, כנסת נכבדה, ראשית אתייחס לנושאים שעלו בקשר לעמונה, ואחר כך - להבדיל - לסוגיית ה"חמאס".

שאול מופז: הריסת המבנים בעמונה בוצעה בשם החוק ובצו החוק.

שאול מופז: הריסת המבנים בוצעה במסגרת התחייבות המדינה לבג"ץ להרוס עד ליום 31 בינואר תשעה מבנים שנבנו בניגוד לחוק על קרקע פלסטינית פרטית.

שאול מופז: מדינת ישראל היא מדינת חוק.

שאול מופז: הריסת המבנים נבעה מחובתה של ממשלת ישראל לעמוד בהתחייבויותיה לבג"ץ ולאכוף את החוק, ולא משום מניעים אחרים.

שאול מופז: אני מבקש להוציא את צה"ל ואת המשטרה מכל ויכוח פוליטי.

שאול מופז: מערכת הביטחון התכוננה למשימה כראוי, ואני מוכן להסביר כיצד מתכוננים למשימה מן הסוג הזה.

שאול מופז: כשם שהתכוננו - - -

ראובן ריבלין: נא להגביר את הרמקול.

שאול מופז: כשם שהתכוננו לתוכנית ההתנתקות, כך התכוננו גם להריסת המבנים בעמונה.

שאול מופז: אלה כמעט אותם כוחות, לחלוטין, באותו פיקוד.

שאול מופז: הרעיון שעומד מאחורי הכנת הכוחות למשימות רגישות מן הסוג הזה, הכנות לרמות שונות של התנגדות ואלימות והתאמת דרך פעולת הכוח לרמת ההתנגדות והאלימות, שיקול הדעת הזה הוא פועל יוצא של שיקול דעת המפקדים כאשר הם מגיעים לשטח, ומולם ניצבים אותם פורעי חוק ואחרים, שמונעים מהם לאכוף את החוק.

שאול מופז: אני חייב לציין שהכוחות בשטח, בהריסת המבנים בעמונה, נחשפו לאלימות ולשנאה יוצאת דופן, שהופנתה כנגדם - בין השאר, בהשלכת בלוקים, אבנים, ברזלי-זווית מחודדים וחומרים שונים שסיכנו את שלומם של השוטרים והאזרחים.

שאול מופז: רמת האלימות שהופגנה בעמונה היתה מכוונת, והיא היתה תחת הכותרת שבעמונה נסיר את חרפת גוש-קטיף.

שאול מופז: מצב זה אילץ את הכוחות להפעיל כוח על מנת לעמוד בביצוע המשימה.

שאול מופז: כרגע, מערכת הביטחון מנהלת תחקיר מקצועי לבחינת הלקחים מהאירוע - הן בצה"ל, הן במשטרת ישראל, הן בגופים האחרים.

שאול מופז: אנו בוודאי נמשיך בדרך של הידברות ודיאלוג עם ציבור המתיישבים.

שאול מופז: אנחנו חייבים לעשות כל מאמץ על מנת לשמור על האחדות בקרב העם בישראל, על הביטחון של האזרחים, על חוקיה של מדינת ישראל ועל צביונה הדמוקרטי.

שאול מופז: בהכירי את תושבי יהודה ושומרון שנים רבות, מדובר בציבור שרוב-רובו הוא ציבור אחראי, מיטב בניו משרתים ביחידות בצה"ל ובמערכת הביטחון, ויש לו זכויות רבות, ואל לנו להטיל דופי בציבור שלם.

שאול מופז: אינני רואה צורך בהקמת ועדת חקירה פרלמנטרית, שכן המערכות של צה"ל ומשטרת ישראל יודעות לבחון את עצמן, וההצעה לוועדת חקירה על המשטרה וצה"ל ועל כוחות הביטחון האחרים באה לנגח את הממשלה ואת רצונה לאכוף חוק וסדר, על גבם של כוחות הביטחון.

שאול מופז: על כן, אני מבקש להסתפק בדברים האלה ולהוריד את ההצעה הזאת מסדר-היום.

שאול מופז: בהתייחסותם של חלק מהדוברים בסוגיית עמונה עלה גם הנושא של המלחמה בירי ה"קסאם".

שאול מופז: אני רוצה לומר בצורה חד-משמעית, שאיננה משתמעת לשתי פנים, שמדיניות הממשלה היא לפעול באופן בלתי מתפשר ובכל האמצעים שעומדים לרשות מערכת הביטחון, צה"ל והשב"כ, ואני סבור שהתוצאות בימים האחרונים ידועות לכול.

שאול מופז: אני לא זוכר תקופה שבה הצלחנו - והשבחים הם קודם כול לצה"ל ולשב"כ - לפגוע ולסכל יורי "קסאמים" בפרק זמן כל כך קצר ולדאוג לביטחונם של האזרחים בעוטף-עזה ובנגב המערבי.

גלעד ארדן: מה עם המיגון, אדוני השר?

שאול מופז: כל ההצעות שהועלו על-ידי אנשי עמונה והמנהיגות של יהודה ושומרון - שהיו מעורבים בנושא - בסוגיית מציאת דרך שבה לא תידרש הפעלת כוחות הביטחון, לא עמדו לא במבחן החוק ולא במבחן המציאות, ועל כן מרגע שהתחייבנו לבצע את הריסת המבנים עד ל-31 בחודש, נדרש היה לפעול, ולצערי הרב רמת האלימות שהופגנה בעמונה היתה יוצאת דופן, והדרך שבה פעלו כוחות הביטחון היתה על מנת לעמוד במשימה שהוטלה עליהם.

שאול מופז: אני ממליץ מאוד שלא לנגח בממד הפוליטי את הממשלה על גבם של כוחות הביטחון.

שאול מופז: זה באשר לעמונה.

שאול מופז: מכאן לנושא השני, שכפי שאמרתי שונה בתכלית השינוי, והוא ניצחון ה"חמאס" בבחירות ברשות הפלסטינית.

שאול מופז: ב-25 בינואר התקיימו הבחירות לפרלמנט הפלסטיני, אשר מוכר בשם "המועצה המחוקקת".

שאול מופז: הבחירות האלה התקיימו על בסיס ההבטחות של אבו-מאזן כי לאחריהן הוא יעביר חקיקה מתאימה אשר תאפשר את פירוק תשתיות הטרור של ה"חמאס", "הג'יהאד האסלאמי" וקבוצות אלימות של ה"פתח", באופן שתיסלל הדרך למימוש מפת הדרכים עד לכינון הסדר הקבע של שלום.

שאול מופז: לצד זאת הבטיחה הרשות הפלסטינית, כי אחרי הבחירות היא תתמודד עם גילויי האנרכיה והאי-סדר, תשליט ביד רמה את החוק ותכונן יציבות.

שאול מופז: תוצאות הבחירות הפכו את ה"חמאס" לגוף הפוליטי השולט בפרלמנט הפלסטיני, לעומת ה"פתח", שנחל מפלה צורבת.

שאול מופז: ככל שניתן להתרשם בעת הזאת, מדובר בהצבעת מחאה נגד הרשות הפלסטינית, על רקע של מיאוס הולך וגובר על פני השנים מדרך התנהלותה של הרשות הפלסטינית לצד תמיכה מכספי ה"חמאס", שהוזרמו מבחוץ, לאוכלוסייה הפלסטינית על-ידי ה"חמאס".

שאול מופז: ניצחון ה"חמאס" בבחירות למועצה המחוקקת הפלסטינית מעמיד את ישראל ואת הקהילה הבין-לאומית בפני אתגר מרכזי, בדמות השתלטות אפשרית של ה"חמאס" על הרשות הפלסטינית.

שאול מופז: ה"חמאס" חורתת על דגלה את השמדת ישראל והיא נחושה בדעתה לקיים ולפתח את תשתית הטרור.

שאול מופז: בשלב זה בראש מעייניה של ה"חמאס" השתלטות על הרשות הפלסטינית ועל מרבית עמדות הכוח בה.

שאול מופז: על כן היא ממתנת את פעילות הטרור ואף שוקלת להקים ממשלה בתחפושת, אשר תסתיר את אופיה האמיתי.

שאול מופז: ישראל לא תשלים עם רשות פלסטינית אשר דוגלת ברצח ובטרור.

שאול מופז: כתנאי לכל הידברות עמה, הממשלה הפלסטינית העתידית חייבת להכיר בישראל, להתנער מהטרור, לפרק את תשתיות הטרור, לאמץ את מפת הדרכים ולדבוק בכל ההסכמות שהושגו עם ישראל.

שאול מופז: עקרונות אלה מקובלים על ארצות-הברית ועל מדינות הקוורטט.

שאול מופז: בתחום זה לא ניתן להתפשר.

שאול מופז: במדיניות שלנו, של ממשלת ישראל, אנחנו מבחינים בשתי תקופות: תקופת מעבר, שבה אבו-מאזן עודנו נושא באחריות הכוללת וטרם הוקמה ממשלת "חמאס".

שאול מופז: במצב הזה, של תקופת המעבר, ישראל ומערכת הביטחון יימנעו ממהלכים שעלולים להביא לקריסתה של הרשות הפלסטינית ויתמקדו במאמץ להשיג תמיכה בין-לאומית רחבה בעקרונות שציינתי בדברי.

שאול מופז: לעומת זאת, אם חלילה תקום ממשלת "חמאס", היא תהפוך לאיום על ישראל, על המזרח התיכון, ובטווח הרחוק יותר - על הקהילה הבין-לאומית כולה.

שאול מופז: במצב זה ישראל לא תקיים קשר כלשהו עם רשות טרור.

שאול מופז: אנו מצפים כי הקהילה הבין-לאומית ומדינות שוחרות שלום במזרח התיכון יעמדו בנחישות ולא יקיימו כל קשר עם רשות פלסטינית אשר איננה מכירה בזכות קיומה של ישראל, חותרת להשמדתה ומטפחת את הטרור כאמצעי למימוש אידיאולוגיה נפשעת זו.

שאול מופז: בכל מצב ישראל תמשיך במלחמתה הנחושה לסיכול מעשי טרור ורצח נגד אזרחים ישראלים.

שאול מופז: מדיניות זו תתאפיין בנחישות ובהתמדה.

שאול מופז: ישראל תמשיך לרדוף אחרי ארגוני רצח, כדוגמת "הג'יהאד האסלאמי" וקבוצות ה"פתח" האלימות, אשר מנסות מדי יום ביומו לרצוח אזרחיות ואזרחים ישראלים – זקנים, נשים, ילדים וטף.

שאול מופז: המאבק בטרור הוא מלחמה עד חורמה.

שאול מופז: מדינת ישראל דוגלת בתהליך שלום בין ישראל לבין הפלסטינים על בסיס חזון בוש, אשר בסיומו ייחתם הסכם שלום בין שני הצדדים.

שאול מופז: הפיכת הרשות הפלסטינית למערכת שנשלטת על-ידי ארגון טרור רצחני תרחיק את הסיכוי לדו-קיום והיא עלולה לגרום סבל רב לפלסטינים.

שאול מופז: במקרה כזה נמשיך להגן על עצמנו, נילחם בטרור ונאיץ בכל דרך את בניית גדר ההפרדה כאמצעי מגן.

שאול מופז: אם יתממש התרחיש המסוכן של העדר שותף למשא-ומתן, נבחן בעתיד את השלכות הדבר על מדיניותנו מנקודת המבט של האינטרס הלאומי הביטחוני הרחב ביותר.

שאול מופז: אשר לסוגיה שעלתה כאן בנושא מתן האפשרות לתושבי מזרח-ירושלים להצביע.

שאול מופז: לומר שזאת הסיבה לעליית ה"חמאס" – לעניות דעתי הדברים הללו מצביעים על חוסר הבנה בסיסית בכל הנוגע להתרחשויות ברשות הפלסטינית בשנים האחרונות.

שאול מופז: אסיים בתשובתי על שני הנושאים.

שאול מופז: בנושא הראשון, אדוני היושב-ראש, אנחנו לא רואים מקום לוועדת חקירה פרלמנטרית, מהנימוקים שציינתי.

שאול מופז: אני סבור שגם צה"ל וגם משטרת ישראל ידעו להפיק את הלקחים מהאירוע הזה.

שאול מופז: עם זאת, מחויבות הידברות ובחינה מדוקדקת של המתרחש בקרב הצעירים והצעירות ביהודה ובשומרון.

שאול מופז: אמרתי שאין צורך להשליך מהאירוע בעמונה על כל הציבור ביהודה ובשומרון.

שאול מופז: לגבי ה"חמאס", המדיניות שלנו ברורה מאוד.

שאול מופז: אותם תנאים - - -

גדעון סער: איך היא ברורה אם היא משתנה כל יומיים – להעביר את הכסף, לא להעביר את הכסף; להעביר את הכסף, לא להעביר את הכסף?

גדעון סער: כל יום היא משתנה והיא ברורה?

ראובן ריבלין: תודה רבה, חבר הכנסת סער.

ראובן ריבלין: היית ברור מאוד בקריאת הביניים.

שאול מופז: אני רוצה לומר לחבר הכנסת סער, שבמקומות שאני התחנכתי בהם, כל מי שצועק כמו שצעקת כרגע – זה מצביע על חוסר שליטה ועל חוסר יציבות.

גדעון סער: התחנכנו על שר ביטחון שאומר אמת.

גדעון סער: שמענו את שר הביטחון אומר: "נטפל בטרור".

גדעון סער: למה אתה לא מטפל במיגון?

גדעון סער: תטפל במיגון הקרווילות.

גדעון סער: למה אתה לא מטפל במיגון?

ראובן ריבלין: רבותי, זו ישיבת פגרה.

ראובן ריבלין: אנחנו צריכים בשלב כלשהו לסיים אותה.

אבשלום וילן: כבוד היושב-ראש, גדעון סער מתחיל להתרגל לאופוזיציה.

גדעון סער: רגע, אתה מתחיל להתרגל לקואליציה?

שאול מופז: הסברתי את המדיניות שלנו לגבי - - -

גדעון סער: אתה נשאר בליכוד לתמיד?

ראובן ריבלין: חבר הכנסת סער, זאת לא אספת בחירות עכשיו.

ראובן ריבלין: שר הביטחון עונה פה על נושאים שאתה העלית לסדר-היום.

ראובן ריבלין: נא לתת לו אפשרות לסיים את דבריו.

חיים אורון: גדעון, הייתם ביחד.

חיים אורון: חכה קצת, תן לעסק להתקרר.

שאול מופז: לגבי המדיניות של מדינת ישראל בנושא ה"חמאס", התנאים שהזכרתי קודם הם ברורים לחלוטין.

שאול מופז: אנחנו לא נאפשר כל דו-שיח ולא יהיה כל דו-שיח עם ה"חמאס" כארגון טרור.

שאול מופז: עליו להתפרק, עליו להכיר במדינת ישראל, עליו להכיר בכל ההסכמים ועליו לבטל את האמנה.

שאול מופז: אנחנו מקבלים גיבוי מלא לעמדה הזאת מהקהילה הבין-לאומית.

ראובן ריבלין: האם אדוני מסכים להעביר את העניין לוועדת החוץ והביטחון, או שהוא מבקש להסירו מסדר-היום?

שאול מופז: אני חושב שצריך להסיר את הנושא מסדר-היום, ודי בדיון במליאה.

ראובן ריבלין: ובכן, רבותי חברי הכנסת, הוגשו לפני 25 חתימות של חברי כנסת המבקשים שבנושא ועדת החקירה הפרלמנטרית נקיים הצבעה אישית.

ראובן ריבלין: רבותי המציעים, חבר הכנסת אורלב, חבר הכנסת סער, חבר הכנסת אלי ישי – נקיים הצבעה אחת על שלוש ההצעות, כי שלושתן עוסקות בהקמת ועדת חקירה פרלמנטרית.

ראובן ריבלין: זה או כן או לא.

ראובן ריבלין: אין שלוש ועדות, אתם לא מבקשים להקים שלוש ועדות.

ראובן ריבלין: אדוני מזכיר הכנסת הנכבד וסגני מזכיר הכנסת, נא להיערך להצבעה אישית.

ראובן ריבלין: נא לבצע הצבעה אישית.

נסים זאב: אדוני היושב-ראש, הצעה אחרת.

ראובן ריבלין: לא, בהצעות להקים ועדות חקירה פרלמנטריות אין הצעה אחרת.

ראובן ריבלין: לגבי האחרות, אחרי כן, תיתכן הצעה אחרת.

ראובן ריבלין: חבר הכנסת נסים זאב, אתה מנסה לבחון אותי.

נסים זאב: ראיתי שזה בא כמקשה אחת.

ראובן ריבלין: אין בוועדות חקירה.

ראובן ריבלין: אין פה הצעה דחופה.

ראובן ריבלין: בבקשה, אדוני המזכיר.

אריה האן: (קורא בשמות חברי הכנסת) קולט אביטל - אינה נוכחת רוחמה אברהם - נגד יולי-יואל אדלשטיין - בעד יעקב אדרי - נגד אהוד אולמרט - נגד חיים אורון - נגד זבולון אורלב - בעד דוד אזולאי - בעד טובה אילן - נגד אפי איתם - בעד מיכאל איתן - בעד אריה אלדד - אינו נוכח בנימין אלון - בעד טלב אלסאנע - אינו נוכח אורנה אנג'ל - אינה נוכחת אלי אפללו - נגד גלעד ארדן - בעד אורי אריאל - בעד זאב בוים - נגד נעמי בלומנטל - בעד בנימין בן-אליעזר - אינו נוכח אלי בן-מנחם - נגד שלמה בניזרי - אינו נוכח דניאל בנלולו - בעד רוני בר-און - אינו נוכח רומן ברונפמן - אינו נוכח רוני בריזון - אינו נוכח ויקטור בריילובסקי - אינו נוכח מוחמד ברכה - אינו נוכח עזמי בשארה - אינו נוכח ענבל גבריאלי - אינה נוכחת אראלה גולן - נגד מיכאל גורלובסקי - אינו נוכח זהבה גלאון - נגד גילה גמליאל - בעד משה גפני - אינו נוכח עבד-אלמאלכ דהאמשה - נגד נסים דהן - אינו נוכח חמי דורון - אינו נוכח אברהם הירשזון - אינו נוכח שמואל הלפרט - אינו נוכח צבי הנדל - בעד יצחק הרצוג - אינו נוכח מגלי והבה - נגד אבשלום וילן - נגד מתן וילנאי - נגד יצחק וקנין - בעד נסים זאב - בעד ג'מאל זחאלקה - אינו נוכח אליעזר זנדברג - אינו נוכח יחיאל חזן - אינו נוכח רשף חן - אינו נוכח ואסל טאהא - נגד אחמד טיבי - נגד דוד טל - אינו נוכח אסתרינה טרטמן - בעד יגאל יאסינוב - אינו נוכח שאול יהלום - בעד אליהו ישי - אינו נוכח אהוד יתום - אינו נוכח דני יתום - אינו נוכח איתן כבל - נגד אילנה כהן - אינה נוכחת אליעזר כהן - אינו נוכח אמנון כהן - בעד יצחק כהן - בעד רן כהן - נגד משה כחלון - בעד חיים כץ - אינו נוכח ישראל כץ - אינו נוכח אתי לבני - נגד ציפי לבני - אינה נוכחת לימור לבנת - בעד דוד לוי - אינו נוכח יצחק לוי - אינו נוכח אילן ליבוביץ - אינו נוכח יעקב ליצמן - אינו נוכח עוזי לנדאו - בעד יוסף לפיד - אינו נוכח גאלב מג'אדלה - נגד עסאם מח'ול - אינו נוכח מיכאל מלכיאור - נגד דוד מנע - בעד יעקב מרגי - אינו נוכח משולם נהרי - אינו נוכח דני נוה - בעד אורית נוקד - נגד לאה נס - בעד בנימין נתניהו - בעד מרינה סולודקין - נגד ניסן סלומינסקי - בעד אפרים סנה - נגד גדעון סער - בעד גדעון עזרא - נגד מל פולישוק-בלוך - אינה נוכחת אברהם פורז - אינו נוכח אופיר פינס-פז -

אריה האן: נגד גילה פינקלשטיין - בעד מאיר פרוש - בעד יוסף פריצקי - אינו נוכח יאיר פרץ - אינו נוכח עמיר פרץ - נגד רונן צור - נגד דני קורן - נגד איוב קרא - אינו נוכח אברהם רביץ - נגד פנינה רוזנבלום - אינה נוכחת ראובן ריבלין - בעד אהוד רצאבי - אינו נוכח מיכאל רצון - אינו נוכח יובל שטייניץ - בעד מאיר שטרית - אינו נוכח יורי שטרן - בעד ויצמן שירי - אינו נוכח אילן שלגי - אינו נוכח סילבן שלום - בעד שלום שמחון - אינו נוכח אריאל שרון - אינו נוכח יוסי שריד - נגד יולי תמיר - נגד

ראובן ריבלין: קריאה שנייה למי שלא הצביעו.

אריה האן: (קורא בשמות חברי הכנסת) קולט אביטל - אינה נוכחת אריה אלדד - אינו נוכח טלב אלסאנע - אינו נוכח אורנה אנג'ל - אינה נוכחת בנימין בן-אליעזר - אינו נוכח שלמה בניזרי - אינו נוכח רוני בר-און - אינו נוכח רומן ברונפמן - אינו נוכח רוני בריזון - אינו נוכח ויקטור בריילובסקי - אינו נוכח מוחמד ברכה - אינו נוכח עזמי בשארה - אינו נוכח ענבל גבריאלי - אינה נוכחת מיכאל גורלובסקי - אינו נוכח משה גפני - אינו נוכח נסים דהן - אינו נוכח חמי דורון - אינו נוכח אברהם הירשזון - אינו נוכח שמואל הלפרט - אינו נוכח יצחק הרצוג - אינו נוכח ג'מאל זחאלקה - אינו נוכח אליעזר זנדברג - אינו נוכח

ראובן ריבלין: כן, חבר הכנסת חזן?

אריה האן: (קורא בשמות חברי הכנסת) יחיאל חזן - בעד רשף חן - אינו נוכח דוד טל - אינו נוכח יגאל יאסינוב - אינו נוכח אליהו ישי - אינו נוכח אהוד יתום - אינו נוכח דני יתום - אינו נוכח אילנה כהן - אינה נוכחת אליעזר כהן - אינו נוכח חיים כץ - אינו נוכח ישראל כץ - אינו נוכח ציפי לבני - אינה נוכחת דוד לוי - אינו נוכח יצחק לוי - אינו נוכח אילן ליבוביץ - אינו נוכח יעקב ליצמן - אינו נוכח יוסף לפיד - אינו נוכח עסאם מח'ול - אינו נוכח יעקב מרגי - אינו נוכח משולם נהרי - אינו נוכח מל פולישוק-בלוך - אינה נוכחת אברהם פורז - אינו נוכח יוסף פריצקי - אינו נוכח יאיר פרץ - אינו נוכח איוב קרא - אינו נוכח פנינה רוזנבלום - אינה נוכחת אהוד רצאבי - אינו נוכח מיכאל רצון - אינו נוכח מאיר שטרית - אינו נוכח ויצמן שירי - אינו נוכח אילן שלגי - אינו נוכח שלום שמחון - אינו נוכח אריאל שרון - אינו נוכח האם יש מישהו באולם שלא הצביע?

ראובן ריבלין: יש שלושה: חבר הכנסת אלי ישי, חבר הכנסת חמי דורון וחבר הכנסת אליעזר זנדברג.

אריה האן: (קורא בשמות חברי הכנסת) אלי ישי - בעד חמי דורון - בעד אליעזר זנדברג - בעד

ראובן ריבלין: האם יש באולם מי מחברי הכנסת אשר לא נקרא שמו ולא הצביע?

ראובן ריבלין: אם כך, נא למסור לי את תוצאות ההצבעה על שלוש ההצעות להקמת ועדת חקירה.

ראובן ריבלין: מייד נצביע הצבעה אלקטרונית בנושאים האחרים.

ראובן ריבלין: אלה התוצאות: בעד – 37, נגד – 32, אין נמנעים.

גדעון סער: - - -

ראובן ריבלין: רבותי, אספות בחירות בחוץ, לא כאן באולם.

ראובן ריבלין: רבותי, אם כך הדבר, אנחנו מעבירים לוועדת הכנסת את החלטת המליאה בדבר הקמת ועדת חקירה פרלמנטרית.

ראובן ריבלין: ועדת הכנסת תקבע את הנושא ותקבע את עמדתה ותביא לאישורה של המליאה.

ראובן ריבלין: רק לאחר גמר הדיון בוועדת הכנסת, ולאחר שוועדת הכנסת תקבע גם את התנאים ואת המגזרים והגבולות שבהם תעסוק הוועדה, ואת הרכבה, יבוא הדבר לפני המליאה והיא תחליט על הקמתה.

ראובן ריבלין: ועדה זו תהיה תקפה, אם לא תסיים את עבודתה בכנסת השש-עשרה, רק אם תאושר אישור נוסף על-ידי הכנסת השבע-עשרה.

ראובן ריבלין: תודה רבה.

ראובן ריבלין: רבותי, ההחלטה עברה.

לימור לבנת: - - -

ראובן ריבלין: ועדת חקירה אשר הוקמה על-ידי כנסת אחת יכולה לסיים את תפקידה רק אם הכנסת הבאה מאשרת, כמו דין הרציפות.

ראובן ריבלין: אין כנסת אחת יכולה לחייב את הכנסת הבאה - אלא אם כן הכנסת הבאה מאשרת את מעשיה של הכנסת הזאת.

ראובן ריבלין: אלה הם דברים שאני חייב לומר על-פי התקנון והחוק.

ראובן ריבלין: רבותי, לפנינו הצעות נוספות לסדר-היום.

ראובן ריבלין: יש בהן הצעות אחרות.

ראובן ריבלין: חבר הכנסת דהאמשה, הצעה אחרת, שכן אחרי זה אתה מחליף אותי.

ראובן ריבלין: הצעה אחרת לחבר הכנסת דהאמשה, להצעתו של חבר הכנסת אופיר פינס-פז - האירועים בעמונה.

ראובן ריבלין: בבקשה.

עבד-אלמאלכ דהאמשה: כבוד היושב-ראש, כנסת נכבדה, כל העולם ראה שבבחירות דמוקרטיות צודקות ונכונות, העם הפלסטיני בחר ברוב את מפלגת ה"חמאס" לפרלמנט.

עבד-אלמאלכ דהאמשה: היו כאלה שהכריזו ומכריזים שלא ידברו עם ה"חמאס".

עבד-אלמאלכ דהאמשה: הם לא צריכים לדבר עם ה"חמאס".

עבד-אלמאלכ דהאמשה: מי אמר, לדבר עם ה"חמאס"?

עבד-אלמאלכ דהאמשה: גם ה"חמאס" אולי לא כל כך רוצה לדבר.

עבד-אלמאלכ דהאמשה: ממשלת ישראל תדבר עם הממשלה הפלסטינית, עם הממשלה הנבחרת, עם הרשות הפלסטינית, ולא משנה ממה הרשות מורכבת - אם מ"חמאס", אם מ"פתח", ואם יש רוב ל"ג'יהאד" ואם יש מיעוט ל"חמאס".

עבד-אלמאלכ דהאמשה: למה לפשפש בכלים שלהם?

עבד-אלמאלכ דהאמשה: יש צד פלסטיני, יש ממשלה נבחרת, מדברים עם הממשלה הזאת.

עבד-אלמאלכ דהאמשה: גם על ההכרזה כאילו "חמאס" צריך להכיר מראש במדינת ישראל – "חמאס" אומרים דבר אחד ברור.

עבד-אלמאלכ דהאמשה: היו כאלה שהכירו קודם לכן, מה קיבלו?

עבד-אלמאלכ דהאמשה: נחתם הסכם אוסלו, מה קיבלו הפלסטינים?

עבד-אלמאלכ דהאמשה: למה הם הגיעו לאינתיפאדה הזאת?

עבד-אלמאלכ דהאמשה: הם אומרים: אנחנו נכיר דה-פקטו.

עבד-אלמאלכ דהאמשה: נשב לשולחן הדיונים ונכיר דה-פקטו במדינת ישראל, ואחרי כל הדיונים אולי תהיה הכרה דה-יורה.

עבד-אלמאלכ דהאמשה: בינתיים תהיה הפסקת אש של 10-15 שנה.

עבד-אלמאלכ דהאמשה: אני חושב שהדבר הזה רק טבעי, רק נכון ורק יכול להיות צודק, אלא אם כן לא רוצים שלום, וזו כבר שאלה אחרת.

עבד-אלמאלכ דהאמשה: תודה רבה, אדוני.

ראובן ריבלין: תודה רבה.

ראובן ריבלין: חשבתי שכשנגיע לגבולות של - - - כבר יהיה שלום.

ראובן ריבלין: לא הבנתי, חבר הכנסת דהאמשה.

ראובן ריבלין: אנחנו משנים את עמדתנו?

עבד-אלמאלכ דהאמשה: איפה הגבולות?

ראובן ריבלין: אני כל הזמן אומר, איפה הגבולות.

ראובן ריבלין: אני מנסה לשכנע את חבר הכנסת סנה, שהגבולות לא נגמרים ב-1967, אבל אולי אתה תצליח לשכנע אותו יותר טוב.

ראובן ריבלין: רבותי חברי הכנסת, הצעה אחרת לחבר הכנסת נסים זאב.

ראובן ריבלין: אין ישיבת כנסת שתהיה חוקית אם נסים זאב לא דיבר בה.

נסים זאב: אדוני היושב בראש, עד לפני כמה ימים ידעתי שרשימת קדימה מורכבת מערב-רב, מכל המפלגות.

נסים זאב: אני מתפלא שאין גם נציג מבל"ד שם.

נסים זאב: איך יכול להיות?

נסים זאב: כולם נאספו ובאו לך.

נסים זאב: אבל הדבר המפתיע ביותר, שראיתי קשר בימים האחרונים בין ה"חמאס" וקדימה לבין הסוסים שצעדו קדימה לרמוס את אותם מתנחלים, מתיישבים, שכולם צועדים קדימה.

נסים זאב: הנה השר גדעון עזרא אפילו מחייך ומאשר את זה.

נסים זאב: כולם דוהרים קדימה - הסוסים עם המפלגה.

נסים זאב: אני רוצה להשלים משפט אחד מפרשת השבוע.

נסים זאב: מרים הנביאה, מכל שירת הים בחרה את הפסוק - סוס ורוכבו רמה בים.

נסים זאב: למה מרים בחרה?

עבד-אלמאלכ דהאמשה: אני מבקש לסיים.

נסים זאב: תן לי לסיים.

נסים זאב: אני אומר דבר תורה.

נסים זאב: אל תפריע לי.

עבד-אלמאלכ דהאמשה: אני מפריע לך?

עבד-אלמאלכ דהאמשה: תואיל לסיים.

נסים זאב: אני מדבר עכשיו על הסוסים.

נסים זאב: לפחות תן כבוד לסוסים שאני רוצה לדבר עליהם.

נסים זאב: אותו סוס קיבל את העונש - בדיוק כמו הרוכב עליו.

נסים זאב: לכן הגיע הזמן שהממשלה האכזרית הזאת תדע שגם עם הסוסים יש דין-וחשבון, על אחת וכמה הציבור ימצה את הדין אתה.

עבד-אלמאלכ דהאמשה: הולכים לבחירות, חביבי.

עבד-אלמאלכ דהאמשה: העם יגיד.

עבד-אלמאלכ דהאמשה: תודה רבה.

עבד-אלמאלכ דהאמשה: הצעה אחרת, אחרונה, לחבר הכנסת יורי שטרן.

עבד-אלמאלכ דהאמשה: בבקשה, אדוני, נא להקפיד במסגרת דקה.

יורי שטרן: כבוד היושב-ראש, חברי חברי הכנסת, רבים מאתנו השתתפו היום בישיבת ועדת הפנים של הכנסת שדנה באלימות השוטרים, בהתנהגות השוטרים בפיזור הציבור בעמונה.

יורי שטרן: ראינו דברים נוראיים.

יורי שטרן: ראינו איך המשטרה מופעלת על-ידי הדרג הפוליטי במטרות ציניות לחלוטין, ואיך היא עוברת על כל כללי ההתנהגות המקובלים במדינה דמוקרטית כדי להפעיל כוח לא נגד אנשים פורעי חוק אלא נגד אנשים שלווים, אנשים שפשוט ישבו בהתנגדות פסיבית על הרצפה, על האדמה.

יורי שטרן: 36 פרופסורים מהאוניברסיטאות בארץ ועוד 28 חוקרים ומרצים בכירים חתמו על העצומה להקים ועדת חקירה.

יורי שטרן: אני מאוד שמח שהכנסת קיבלה את ההחלטה הזאת, ואני רוצה להגיד, שלא רק לחברי הכנסת, לא רק לפוליטיקאים - לציבור הרחב, לאנשי האקדמיה, מה שקרה צורם מאוד, מפחיד מאוד, מאיים על עתידנו כדמוקרטיה.

עבד-אלמאלכ דהאמשה: תודה רבה לחבר הכנסת יורי שטרן.

עבד-אלמאלכ דהאמשה: חברי הכנסת, נעבור להצבעה על ההצעות, אם המציעים ירצו לעמוד על הצעותיהם.

עבד-אלמאלכ דהאמשה: בעניין האירועים בעמונה, הצעה של העבודה – מימד - מפד"ל – הצעתו של חבר הכנסת אופיר פינס-פז.

עבד-אלמאלכ דהאמשה: אינני רואה אותו באולם.

עבד-אלמאלכ דהאמשה: להעמיד את ההצעה להצבעה?

עבד-אלמאלכ דהאמשה: אני חושב שלא.

אפרים סנה: האם השר הציע להעביר לוועדה?

עבד-אלמאלכ דהאמשה: לא, השר הציע להסיר.

עבד-אלמאלכ דהאמשה: ממילא אין מה להעביר.

עבד-אלמאלכ דהאמשה: אדוני, אני לא רואה את המציע ולכן לא אערוך הצבעה.

עבד-אלמאלכ דהאמשה: תודה רבה, ההצעה נפלה.

עבד-אלמאלכ דהאמשה: אנחנו עוברים לנושא הבא, הפגיעה בחברי הכנסת במהלך פינוי עמונה - של האיחוד הלאומי וש"ס.

עבד-אלמאלכ דהאמשה: חבר הכנסת נסים זאב, אתה הצעת את ההצעה?

עבד-אלמאלכ דהאמשה: מי העלה את ההצעה לסדר-היום?

נסים זאב: אני - - -

עבד-אלמאלכ דהאמשה: לא אתה, אל תטעה אותי.

נסים זאב: אני הייתי בין המציעים.

עבד-אלמאלכ דהאמשה: חבר הכנסת אפי איתם העלה את ההצעה.

עבד-אלמאלכ דהאמשה: הוא אינו נוכח וההצעה נופלת.

עבד-אלמאלכ דהאמשה: פינוי עמונה, הצעה של חברת הכנסת זהבה גלאון - גם היא אינה נוכחת וגם ההצעה הזאת נופלת.

עבד-אלמאלכ דהאמשה: הצעה אחרונה בעניין האירועים, של חברת הכנסת מלי פולישוק-בלוך - גם היא לא נמצאת, וההצעה נופלת.

עבד-אלמאלכ דהאמשה: נשאר עניין עליית ה"חמאס", שהציע חבר הכנסת סילבן שלום.

עבד-אלמאלכ דהאמשה: בבקשה, אדוני.

עבד-אלמאלכ דהאמשה: הגעת בשנייה האחרונה.

עבד-אלמאלכ דהאמשה: חבר הכנסת סילבן שלום, אדוני עומד על כך שנצביע על ההצעה שלו?

סילבן שלום: בוודאי.

עבד-אלמאלכ דהאמשה: ואתה מבקש להעביר אותה - - -

סילבן שלום: לוועדת החוץ והביטחון.

מיכאל איתן: לא טוב במליאה?

סילבן שלום: מתי?

סילבן שלום: בסדר, דיון במליאה.

אפי איתם: רק עם 25 חתימות.

מיכאל איתן: זו לא הצעה לסדר-היום.

עבד-אלמאלכ דהאמשה: חבר הכנסת סילבן שלום, אני רוצה לומר לך משהו לעניין סדר הדיון.

עבד-אלמאלכ דהאמשה: אתה יכול לבקש רק דיון במליאה.

עבד-אלמאלכ דהאמשה: אתה מבקש את זה ואנחנו נצביע.

מיכאל איתן: היושב-ראש לא יכול לשים את זה על סדר-היום אם הכנסת מחליטה עכשיו לקיים דיון?

מיכאל איתן: היא החליטה בפגרה, והנושא יעלה לסדר-היום.

אריה האן: ומי יכנס את המליאה, היושב-ראש?

מיכאל איתן: הוא לא יכנס, 25 חתימות.

עבד-אלמאלכ דהאמשה: חבר הכנסת סילבן שלום, גם זה וגם זה רק לצורך הדיון.

עבד-אלמאלכ דהאמשה: אנחנו עוברים להצבעה על הצעתו של חבר הכנסת סילבן שלום בעניין עליית ה"חמאס" ואוזלת ידה של הממשלה.

עבד-אלמאלכ דהאמשה: מי שמצביע בעד - דיון במליאה, מי שמצביע נגד - להסיר מסדר-היום.

עבד-אלמאלכ דהאמשה: אפשר להצביע.

עבד-אלמאלכ דהאמשה: הצבעה מס' 1 בעד ההצעה לכלול את הנושא בסדר-היום – 8 בעד ההצעה שלא לכלול את הנושא בסדר-היום – 1 נמנעים – אין ההצעה לכלול את הנושא בסדר-היום של הכנסת נתקבלה.

עבד-אלמאלכ דהאמשה: שמונה תומכים, מתנגד אחד, אפס נמנעים.

עבד-אלמאלכ דהאמשה: הצעתו של חבר הכנסת סילבן שלום תידון במליאה.

עבד-אלמאלכ דהאמשה: היא תועבר למזכירות הכנסת.

עבד-אלמאלכ דהאמשה: הודעה למזכיר הכנסת - בבקשה, אדוני.

אריה האן: ברשות יושב-ראש הישיבה, הנני מתכבד להודיע, כי הונחו היום על שולחן הכנסת – לקריאה ראשונה, מטעם הממשלה: הצעת חוק משק החשמל (תיקון מס' 4), התשס"ו-2006.

אריה האן: תיקון לחוק בתי-המשפט לעניינים מינהליים (תיקון מס' 15), התשס"ה-2005.

אריה האן: החלטות ועדת הכנסת בדבר שינויים בהרכב הסיעתי של הכנסת: החלטה מיום ג' בשבט התשס"ו, 1 בפברואר 2006 - א.

אריה האן: חבר הכנסת מיכאל נודלמן פרש מסיעת האיחוד הלאומי - ישראל ביתנו - מולדת – תקומה, כאמור בסעיף 61 לחוק הכנסת ובסעיף 6א לחוק-יסוד: הכנסת.

אריה האן: ב.

אריה האן: סיעת שינוי התפלגה בהסכמה לשתי סיעות: 1.

אריה האן: סיעת שינוי אשר תמנה שני חברי הכנסת - אהוד רצאבי ואילן ליבוביץ; הסיעה תייצג את שינוי - מפלגת המרכז; 2.

אריה האן: סיעת העולים אשר תמנה את חבר הכנסת יגאל יאסינוב.

אריה האן: ג.

אריה האן: סיעת העולים התמזגה עם סיעת האיחוד הלאומי - ישראל ביתנו - מולדת - תקומה לסיעה אחת בשם האיחוד הלאומי - ישראל ביתנו - מולדת - תקומה.

אריה האן: ד.

אריה האן: סיעת האיחוד הלאומי - ישראל ביתנו - מולדת - תקומה התפלגה לשתי סיעות: 1.

אריה האן: סיעת האיחוד הלאומי - מולדת - תקומה אשר תמנה ארבעה חברי הכנסת - בנימין אלון, צבי הנדל, אורי אריאל ואריה אלדד; 2.

אריה האן: סיעת ישראל ביתנו אשר תמנה שלושה חברי הכנסת - יורי שטרן, אליעזר כהן, יגאל יאסינוב.

אריה האן: הסיעה תייצג את מפלגת ישראל ביתנו.

אריה האן: החל מיום י' בשבט התשס"ו, 8 בפברואר 2006, סיעת האיחוד הלאומי - מולדת - תקומה תמנה ארבעה חברים שהם חברי הכנסת בנימין אלון, צבי הנדל, אורי אריאל ואריה אלדד, וסיעת ישראל ביתנו תמנה ארבעה חברים שהם חברי הכנסת יורי שטרן, אליעזר כהן, יגאל יאסינוב ואסתרינה טרטמן.

אריה האן: החלטת ועדת הכנסת בדבר שינויים בהרכב הסיעתי של הכנסת מיום ז' בשבט התשס"ו, 5 בפברואר 2006:

אריה האן: הסיעה החילונית התפלגה בהסכמה לשתי סיעות - 1.

אריה האן: הסיעה החילונית, שתמנה תשעה חברי הכנסת שהיו בסיעה לפני ההתפלגות - יוסף לפיד, אברהם פורז, ויקטור בריילובסקי, אילן שלגי, מל פולישוק-בלוך, רשף חן, רוני בריזון, אתי לבני ואראלה גולן; 2.

אריה האן: סיעת הבית הלאומי, שתמנה שני חברי הכנסת - אליעזר זנדברג וחמי דורון.

אריה האן: סיעת הבית הלאומי תייצג את מפלגת הבית הלאומי.

אריה האן: כמו כן החליטה ועדת הכנסת, בהתאם להגדרת "סיעה" בסעיף 1 לחוק מימון מפלגות, להכיר בסיעה החילונית כמייצגת מפלגת אחדות למען העלייה - תנועה לאומית דמוקרטית.

אריה האן: החלטת ועדת הכנסת בדבר שינויים בהרכב הסיעתי של הכנסת, ייצוג סיעה בידי מפלגה ומספר חבריה של סיעה, מיום ט' בשבט התשס"ו, 7 בפברואר 2006: א.

אריה האן: סיעת החזית הדמוקרטית לשלום ולשוויון (המפלגה הקומוניסטית הישראלית וחוגי ציבור יהודיים וערביים) והתנועה הערבית להתחדשות התפלגה לשתי סיעות: 1.

אריה האן: סיעת החזית הדמוקרטית לשלום ולשוויון (המפלגה הקומוניסטית הישראלית וחוגי ציבור יהודיים וערביים), אשר תמנה את חברי הכנסת שנמנו עם חברי הסיעה לפני ההתפלגות, למעט חבר הכנסת האמור בפסקה 2; 2.

אריה האן: סיעת התנועה הערבית להתחדשות (תע"ל), אשר תמנה את חבר הכנסת אחמד טיבי.

עבד-אלמאלכ דהאמשה: תודה רבה למזכיר הכנסת.

עבד-אלמאלכ דהאמשה: [נספחות.

עבד-אלמאלכ דהאמשה: ]

עבד-אלמאלכ דהאמשה: חברי הכנסת, נעבור לנושא הבא בסדר-היום: החלטת ועדת החוקה, חוק ומשפט בדבר תיקון טעות בחוק בתי-משפט לעניינים מינהליים (תיקון מס' 15).

עבד-אלמאלכ דהאמשה: יעלה את הבקשה יושב-ראש ועדת החוקה, חוק ומשפט, חבר הכנסת מיכאל איתן.

עבד-אלמאלכ דהאמשה: בבקשה.

מיכאל איתן: אדוני היושב-ראש, כנסת נכבדה, אני מבקש את אישור הכנסת לתיקון טעות בחוק בתי-המשפט לעניינים מינהלים (תיקון מס' 15).

מיכאל איתן: החוק הזה, שנדון בכנסת ב-27 ביולי 2005, גם אושר כחוק ונכנס לספר החוקים.

מיכאל איתן: אבל במעבר בין ועדת החוקה לאישור החוק התברר כי נפלה טעות בנוסח שהתקבל, ולפי ההוראות של סעיף 10א לפקודת סדרי השלטון והמשפט, התש"ח-1948, יש להביא את אישור תיקון הטעות למליאה.

מיכאל איתן: הטעות היא בסעיף 4(10), שמתקן פרט מסוים בתוספת הראשונה לחוק בתי-המשפט לעניינים מינהליים, בפסקת משנה (3).

מיכאל איתן: כתוב בחוק: "אחרי פסקה (1)", וצריך להיות: "אחרי פסקה (2א)", וכן - פסקה (2) המובאת בו צריכה להיות 2(ב).

מיכאל איתן: תיקון נוסף: בסעיף 34, שמתקן את סעיף 6(ב) לחוק הרשויות המקומיות, במקום התשכ"א-1961 צריך להיות התשל"ו-1976.

מיכאל איתן: תחילתו של תיקון הטעות ביום תחולתו של תיקון מס' 15.

מיכאל איתן: יש לי דברי הסבר, אבל העניינים האלה הם טעויות טכניות ואנחנו יכולים להסתפק בזה.

עבד-אלמאלכ דהאמשה: תודה רבה לחבר הכנסת מיכאל איתן, יושב-ראש ועדת החוקה, חוק ומשפט.

עבד-אלמאלכ דהאמשה: חברי הכנסת, אנחנו נעבור להצבעה על החלטת ועדת החוקה, חוק ומשפט בדבר התיקון, כפי שהובא על-ידי חבר הכנסת איתן.

עבד-אלמאלכ דהאמשה: מי בעד?

עבד-אלמאלכ דהאמשה: מי נגד?

עבד-אלמאלכ דהאמשה: אפשר להצביע.

עבד-אלמאלכ דהאמשה: הצבעה מס' 2 בעד ההחלטה – 8 נגד – אין נמנעים – אין החלטת ועדת החוקה, חוק ומשפט בדבר תיקון טעות בחוק בתי-המשפט לעניינים מינהליים (תיקון מס' 15), התשס"ה-2005, נתקבלה.

עבד-אלמאלכ דהאמשה: ברוב של שמונה תומכים, אפס מתנגדים ואפס נמנעים אושרה החלטת ועדת החוקה בדבר התיקון.

עבד-אלמאלכ דהאמשה: [מס' מ/228; "דברי הכנסת", חוב' ח', עמ' 27410; נספחות.

עבד-אלמאלכ דהאמשה: ]

עבד-אלמאלכ דהאמשה: הנושא הבא הוא הצעת חוק לתיקון פקודת המשטרה (מס' 22), התשס"ו-2006, קריאה שנייה וקריאה שלישית.

עבד-אלמאלכ דהאמשה: יציג את הצעת החוק יושב-ראש ועדת הפנים ואיכות הסביבה, חבר הכנסת גאלב מג'אדלה.

עבד-אלמאלכ דהאמשה: בבקשה.

גאלב מג'אדלה: אדוני היושב-ראש, חברי השרים, עמיתי חברי הכנסת, אני מתכבד להביא בפני הכנסת לקריאה שנייה ולקריאה שלישית את הצעת החוק לתיקון פקודת המשטרה (מס' 22), התשס"ו-2006, שיזמה הממשלה.

גאלב מג'אדלה: בקיץ האחרון אישרה הכנסת תיקון לפקודת המשטרה שעניינו טיפול באירוע אסון המוני.

גאלב מג'אדלה: הצעת החוק המונחת כעת על שולחן הכנסת נועדה לתקן שני נושאים שהוסדרו באותו תיקון.

גאלב מג'אדלה: ראשית, מוצע להבהיר כי ההוראות להפעלה משולבת אינן הוראות המחייבות טיפול באסון המוני, אלא הוראות להסדרת הטיפול.

גאלב מג'אדלה: שנית, מוצע לקבוע כי במקרים של אירוע אסון המוני שמקורו בשטח שהוכרז לגביו מצב מיוחד בעורף או שמקורו באירוע כימי או ביולוגי, ייוותרו הסמכויות בידי המשטרה ולא יועברו לצה"ל כפי שנקבע בחוק.

גאלב מג'אדלה: יש לציין, כי החוק מאפשר את העברת הסמכויות מהמשטרה לצה"ל במועד מאוחר יותר.

גאלב מג'אדלה: להצעת החוק לא הוגשו הסתייגויות.

גאלב מג'אדלה: אבקש מחברי הכנסת לאשרה בקריאה שנייה ושלישית.

גאלב מג'אדלה: תודה.

עבד-אלמאלכ דהאמשה: תודה רבה לחבר הכנסת גאלב מג'אדלה.

עבד-אלמאלכ דהאמשה: מי בעד, מי נגד?

עבד-אלמאלכ דהאמשה: אנחנו מצביעים בקריאה שנייה על הצעת חוק לתיקון פקודת המשטרה (מס' 22), התשס"ו-2006.

עבד-אלמאלכ דהאמשה: מי בעד, מי נגד - אפשר להצביע.

עבד-אלמאלכ דהאמשה: הצבעה מס' 3 בעד סעיפים 1-2 – 8 נגד – אין נמנעים – 1 סעיפים 1-2 נתקבלו.

עבד-אלמאלכ דהאמשה: ובכן, ברוב של שמונה תומכים, אפס מתנגדים ונמנע אחד, ההצעה אושרה בקריאה שנייה.

עבד-אלמאלכ דהאמשה: אנחנו נצביע על אותה הצעה עכשיו בקריאה שלישית.

עבד-אלמאלכ דהאמשה: מי בעד, מי נגד - אפשר להצביע.

עבד-אלמאלכ דהאמשה: הצבעה מס' 4 בעד החוק – 8 נגד – אין נמנעים – 1 חוק לתיקון פקודת המשטרה (מס' 22), התשס"ו-2006, נתקבל.

עבד-אלמאלכ דהאמשה: ובכן, ברוב של שמונה תומכים, אפס מתנגדים ונמנע אחד, הצעת חוק לתיקון פקודת המשטרה (מס' 22), התשס"ו-2006, אושרה בקריאה שלישית ותהפוך לחוק מחוקי המדינה.

עבד-אלמאלכ דהאמשה: [מס' מ/214; "דברי הכנסת", חוב' ח', עמ' 27397; נספחות.

עבד-אלמאלכ דהאמשה: ]

עבד-אלמאלכ דהאמשה: הנושא הבא: הצעת חוק שהייה שלא כדין (איסור סיוע) (הוראות שעה) (תיקון מס' 9), התשס"ו-2005, קריאה שנייה וקריאה שלישית.

עבד-אלמאלכ דהאמשה: יעלה את ההצעה יושב-ראש ועדת הפנים ואיכות הסביבה, חבר הכנסת גאלב מג'אדלה.

עבד-אלמאלכ דהאמשה: בבקשה.

גאלב מג'אדלה: אדוני היושב-ראש, מכובדי השרים, עמיתי חברי הכנסת, אני מתכבד להעלות לקריאה שנייה ושלישית את הצעת חוק שהייה שלא כדין (איסור סיוע) (הוראות שעה) (תיקון מס' 9), התשס"ו-2005, מטעם הממשלה.

גאלב מג'אדלה: סעיף 1 לחוק שהייה שלא כדין (איסור סיוע) (הוראות שעה) (תיקון מס' 9), התשס"ו-2005, קובע, כהוראות שעה, תיקוני חקיקה בחוק עובדים זרים (איסור העסקה שלא כדין והבטחת תנאים הוגנים), התשנ"א-1991, ובחוק הכניסה לישראל, התשי"ב-1952, הכוללים, בין השאר, עבירות על מעסיקים, מסיעים ומלינים את תושבי אזור יהודה ושומרון וחבל-עזה הנכנסים לישראל, או השוהים בה שלא כדין, בשל הסכנה לביטחון תושבי ישראל הנובעת מעבירות אלה.

גאלב מג'אדלה: תוקף הוראות השעה שנקבעו בחוק האמור, עומד לפוג ביום 14 במרס 2005, ומאחר שהמצב הביטחוני שהביא לחקיקתן עומד בעינו ולא נראה שינוי בעתיד הקרוב, מוצע להאריכו עד ל-31 במרס 2007.

גאלב מג'אדלה: סעיף 12א לחוק הכניסה לישראל קובע עבירות של הלנת תושב זר שנכנס לישראל, או שיושב בה שלא כדין, העסקת תושב זר שאינו רשאי לעבוד בישראל, הסעת תושב זר השוהה בישראל שלא כדין ומתן רשות לנהוג ברכב הרשום בישראל לתושב זר שאינו רשאי לנהוג ברכב בישראל.

גאלב מג'אדלה: סעיף זה קובע, כי נטל ההוכחה מוטל על הנאשם - להוכיח כי בדק שבידי התושב הזר מסמכים שלפיהם הוא נכנס לישראל ויושב בה כדין ורשאי לנהוג ברכב ישראלי.

גאלב מג'אדלה: מוצע, למען הסר ספק, לתקן את הסעיף האמור ולהבהיר כי נטל הוכחת העדר חשד עובר לנאשם רק לגבי הנסיבה של שהייה או כניסה שלא כדין, ואילו לגבי הנסיבות של היות המועסק, המולן או הנוסע תושב זר, מוטל נטל הוכחת היסוד הנפשי על התביעה.

גאלב מג'אדלה: הצעת החוק הובאה לקריאה שנייה במליאת הכנסת ב-21 בדצמבר, ולאור ההסתייגות שנתקבלה לשם החוק, היא הוחזרה לוועדה.

גאלב מג'אדלה: להצעת החוק לא הוגשו הסתייגויות.

גאלב מג'אדלה: אבקש מחברי הכנסת לאשר את הצעת החוק בקריאה שנייה ושלישית.

גאלב מג'אדלה: אני רוצה לומר רק משפט אחד, אדוני השר יעקב אדרי - אני אסביר לחבר הכנסת איציק כהן את המהות - נהגי המוניות התארגנו, והם ביקשו שלא לגזול את פרנסתם ולא להכביד עליהם ולא להטיל עליהם אחריות של תפקיד ביטחוני ומשטרתי, ואנחנו נענינו, כדי לסייע בידיהם.

גאלב מג'אדלה: על כן, אני מאוד מקווה שחברי הכנסת יאשרו את התיקון.

גאלב מג'אדלה: תודה רבה.

עבד-אלמאלכ דהאמשה: תודה רבה לחבר הכנסת גאלב מג'אדלה.

עבד-אלמאלכ דהאמשה: חברי הכנסת, אנחנו נעבור להצבעה על הצעת חוק שהייה שלא כדין (איסור סיוע) (הוראות שעה) (תיקון מס' 9), התשס"ו-2006, בקריאה שנייה.

עבד-אלמאלכ דהאמשה: מי בעד, מי נגד - אפשר להצביע.

עבד-אלמאלכ דהאמשה: הצבעה מס' 5 בעד סעיף 1 - 8 נגד – אין נמנעים – 1 סעיף 1 נתקבל.

עבד-אלמאלכ דהאמשה: ובכן, ברוב של שמונה תומכים, אפס מתנגדים ונמנע אחד, הצעת החוק אושרה בקריאה שנייה.

עבד-אלמאלכ דהאמשה: אנחנו נעבור להצבעה על אותה הצעה בקריאה שלישית.

עבד-אלמאלכ דהאמשה: מי בעד, מי נגד - אפשר להצביע.

עבד-אלמאלכ דהאמשה: הצבעה מס' 6 בעד החוק – 7 נגד – אין נמנעים – 1 חוק שהייה שלא כדין (איסור סיוע) (הוראות שעה) (תיקון מס' 9), התשס"ו-2006, נתקבל.

עבד-אלמאלכ דהאמשה: ובכן, ברוב של שבעה תומכים, אפס מתנגדים ונמנע אחד, הצעת חוק שהייה שלא כדין (איסור סיוע) (הוראות שעה) (תיקון מס' 9), התשס"ו-2006, אושרה בקריאה שלישית ותהפוך לחוק בספר החוקים.

עבד-אלמאלכ דהאמשה: [רשומות (הצעות חוק, חוב' מ/223).

עבד-אלמאלכ דהאמשה: ]

עבד-אלמאלכ דהאמשה: חברי הכנסת, אנחנו נעבור עכשיו לנושא הבא, האחרון בסדר-היום.

עבד-אלמאלכ דהאמשה: מדובר בהצעת חוק רישום קבלנים לעבודות הנדסה בנאיות (תיקון מס' 6), התשס"ו-2005, קריאה ראשונה.

עבד-אלמאלכ דהאמשה: אמור להציג את הצעת החוק שר הבינוי והשיכון, חבר הכנסת זאב בוים.

עבד-אלמאלכ דהאמשה: שר אחר יכול להציג את זה במקומו, אני חושב שניתן.

עבד-אלמאלכ דהאמשה: ובכן, יעלה את הצעת החוק השר יעקב אדרי, במקומו של שר הבינוי והשיכון, שהתמהמה.

עבד-אלמאלכ דהאמשה: אדוני השר אדרי, תן לי רק להכריז - אתה שר הבריאות.

עבד-אלמאלכ דהאמשה: ברכותי לשר הבריאות.

יעקב אדרי: תודה רבה לך, אדוני היושב-ראש.

עבד-אלמאלכ דהאמשה: בבקשה, אדוני.

עבד-אלמאלכ דהאמשה: תמלא את מקומו של שר הבינוי והשיכון.

יעקב אדרי: אדוני היושב-ראש, חברי הכנסת, הצעת חוק רישום קבלנים לעבודות הנדסה בנאיות (תיקון מס' 6) - מוצע בהצעה זו להסמיך במפורש את שר הבינוי והשיכון להתקין תקנות בדבר אגרות בעד הבחינות שעל המבקשים להירשם בפנקס הקבלנים להיבחן בהן.

יעקב אדרי: אני מבקש לאשר את החוק בקריאה ראשונה.

יעקב אדרי: תודה.

עבד-אלמאלכ דהאמשה: תודה רבה לשר הבריאות, חבר הכנסת אדרי.

עבד-אלמאלכ דהאמשה: ובכן, מדובר בהצעת חוק רישום קבלנים לעבודות בנאיות (תיקון מס' 6), התשס"ו-2006 בקריאה ראשונה.

עבד-אלמאלכ דהאמשה: אינני רואה שיש פה מתדיינים.

עבד-אלמאלכ דהאמשה: אה, אתה מבקש להתדיין?

עבד-אלמאלכ דהאמשה: בבקשה.

נסים זאב: כן.

נסים זאב: אני ביקשתי.

נסים זאב: מה זה לא ראית?

נסים זאב: אני רשום.

עבד-אלמאלכ דהאמשה: בסדר.

עבד-אלמאלכ דהאמשה: ניתן לך רשות דיבור, חבר הכנסת נסים זאב.

עבד-אלמאלכ דהאמשה: בבקשה.

עבד-אלמאלכ דהאמשה: ולאחר מכן - אם לא יהיו מתדיינים נוספים, נעבור להצבעה.

עבד-אלמאלכ דהאמשה: בבקשה, חבר הכנסת נסים זאב.

עבד-אלמאלכ דהאמשה: יש לך שלוש דקות.

נסים זאב: מה שמעניין, אדוני היושב-ראש, שבסך הכול, אחד מחברי הכנסת מדבר על חוק כל כך חשוב.

נסים זאב: תראו מה הכותרת שלו, כמה היא מטעה: "הצעת חוק רישום קבלנים לעבודות הנדסה בנאיות" - חשבתי שרוצים להיטיב עם הקבלנים, לרשום אותם כדין, שהעם ידע מי הם הקבלנים הראויים, המוסמכים.

נסים זאב: אבל לא זה, אדוני היושב בראש.

נסים זאב: הממשלה הזאת רוצה אגרות בסך הכול.

נסים זאב: היא רוצה שעל המבחנים ישלמו.

נסים זאב: כדי להירשם, שישלמו.

נסים זאב: מה היה עד היום?

נסים זאב: למה זה כל כך דחוף ביום כזה, כל כך חשוב, כל כך דרמטי, ביום שמעלים הצעות רציניות פתאום מעלים נושא של אגרות לקבלנים?

נסים זאב: אפילו חבר הכנסת זאב בוים מסכים אתי - אם זה היה בידו הוא לא היה מעלה את זה בכלל.

נסים זאב: אני רוצה לדבר על קבלני ההריסות.

נסים זאב: זאב בוים, כבוד השר הנכבד, אני מקווה שתמשיך להיות שר במדינת ישראל, שזה לא יהיה שרייך סוררים.

נסים זאב: שתמשיך להיות שר ראוי ומכובד, כפי שאני מכיר אותך, גם בקדנציה הבאה.

זאב בוים: כך זה יהיה.

נסים זאב: בעזרת השם.

נסים זאב: אני מאחל לך מכל הלב.

נסים זאב: אדוני השר, אני רוצה לדבר אתך על אותם קבלנים שבאו להרוס את אותם מבנים בעמונה, בברוטליות, באכזריות, בעריצות, עשו שם פוגרום, זרקו את המתנחלים, את המתיישבים, כמו כלבים.

זאב בוים: הקבלנים?

נסים זאב: לא, כולם קבלנים.

נסים זאב: הפכו את הפרשים ואת הסוסים לקבלנים.

נסים זאב: קבלנים שמפנים.

נסים זאב: הם באו מטעם חיל ההנדסה.

נסים זאב: לחיל ההנדסה יש תפקיד להרוס.

נסים זאב: לעשות גשרים ולדרוס כל מה שנמצא בדרך.

נסים זאב: זה מה שעשו שם.

נסים זאב: אני רוצה לומר לך משהו מתוך עדות שמיעה של אנשים נאמנים שהיו שם.

נסים זאב: היה שם שוטר רוסי שאמר בשפה הרוסית: אנחנו צריכים לסרס את הדתיים האלה.

נסים זאב: תאמין לי, השר זאב בוים, סירסו אותם.

נסים זאב: אני רוצה לומר לך, צריך כאן ועדת חקירה בשביל דבר אחד, לדעת את רמת הנזק, הברוטליות, אני לא רוצה להזכיר את שנות האפלה והחשכה שעם ישראל היה שרוי בהן.

נסים זאב: סירסו בחורים.

נסים זאב: צריך לבדוק את מצב בריאותם.

נסים זאב: פגעו מינית בבחורות.

נסים זאב: והסוסים דרסו את אותם נערים ונערות.

נסים זאב: מישהו צריך לתת פה את הדין.

נסים זאב: צריכה להיות ועדת חקירה, לא מורכבת משופטים בדימוס, אלה אותם פרצופים.

נסים זאב: צריכה לקום ועדת חקירה מורכבת מאנשי ציבור בלבד, מכל סיעות הבית, שישמעו את הנרדפים המעונים, שהממשלה המרושעת והאווילית הזאת שלחה.

עבד-אלמאלכ דהאמשה: תודה רבה לחבר הכנסת נסים זאב.

עבד-אלמאלכ דהאמשה: אין דוברים נוספים.

עבד-אלמאלכ דהאמשה: אני מבין שהשר לא רוצה לנצל את זכותו לענות.

עבד-אלמאלכ דהאמשה: נעבור להצבעה על הצעת חוק רישום קבלנים לעבודות הנדסה בנאיות (תיקון מס' 6), התשס"ו-2005, בקריאה ראשונה.

עבד-אלמאלכ דהאמשה: מי בעד?

עבד-אלמאלכ דהאמשה: מי נגד?

עבד-אלמאלכ דהאמשה: אפשר להצביע.

עבד-אלמאלכ דהאמשה: הצבעה מס' 7 בעד ההצעה להעביר את הצעת החוק לוועדה – 7 נגד – אין נמנעים - 1 ההצעה להעביר את הצעת חוק רישום קבלנים לעבודות הנדסה בנאיות (תיקון מס' 6), התשס"ו-2005, לוועדת הכלכלה נתקבלה.

עבד-אלמאלכ דהאמשה: ובכן, ברוב של שבעה תומכים, אין מתנגדים ונמנע אחד, הצעת החוק אושרה ותעבור לוועדת הכלכלה המוסמכת להמשך החקיקה, הכול תלוי כמובן בכנסת הבאה ובדין הרציפות, אם יהיה.

עבד-אלמאלכ דהאמשה: לפני שאנחנו נועלים את הישיבה - חבר הכנסת מג'אדלה, נבצר ממנו להודות למציעים ולעובדים בשתי הצעות חוק שאושרו בקריאה שלישית.

עבד-אלמאלכ דהאמשה: ניתן לו לעשות זאת מהצד בכמה שניות.

עבד-אלמאלכ דהאמשה: בבקשה, חבר הכנסת מג'אדלה.

גאלב מג'אדלה: אדוני היושב-ראש, מכובדי השר, חברי חברי הכנסת, אני רוצה להודות לכל אלה שתמכו בהעברת שתי הצעות החוק, לחברי הכנסת בוועדת הפנים ואיכות הסביבה שסייעו, למציעים ולצוות הוועדה, ועדת הפנים ואיכות הסביבה.

גאלב מג'אדלה: תודה רבה.

עבד-אלמאלכ דהאמשה: תודה רבה לחבר הכנסת גאלב מג'אדלה.

עבד-אלמאלכ דהאמשה: חברי הכנסת, תם סדר-היום.

עבד-אלמאלכ דהאמשה: הישיבה הבאה - ביום שני, ט"ו בשבט, 13 בפברואר 2006, ישיבה חגיגית ומיוחדת ליום כינונה של הכנסת שתיוחד לדוח ועדת החוקה, חוק ומשפט בעניין הצעת חוקה למדינת ישראל.

עבד-אלמאלכ דהאמשה: הישיבה תהיה בשעה 16:00.

עבד-אלמאלכ דהאמשה: ישיבה זו נעולה.

עבד-אלמאלכ דהאמשה: תודה רבה.